Ustavni sud djelimično usvojio apelacije Arslanagića, Handžića i Šepe - Advokatska kancelarija – advokat Vila Nermin Sarajevo\nUstavni sud djelimično usvojio apelacije Arslanagića, Handžića i Šepe\nUstavni sud Bosne i Hercegovine na sjednici Velikog vijeća odlučivao je o jednom broju zahtjeva o povredi prava apelanata na pravično suđenje.\nKako je za Klix.ba potvrđeno u ovoj instituciji, osumnjičenima su određene mjere zabrane.\nU predmetima u kojima je Sud utvrdio postojanje povreda prava apelanata na pravično suđenje, zbog toga što sudovi nisu donijeli odluke u razumnom roku, nadležnim sudovima je naloženo da hitno okončaju postupak, te da o tome izvijeste Sud u određenom roku.\nSud je razmatrao i veći broj drugih apelacija koje su podnesene zbog navodnih povreda ustavnih prava apelanata koje su im nanijeli redovni sudovi.\nNaprimjer, Sud je djelimično usvojio apelacije Edina Arslanagića, Amara Arslanagića, Šefika Handžića i Hasana Šepe podnesene protiv rješenja Kantonalnog suda u Sarajevu i Vrhovnog suda FBiH donesenih u postupku određivanja i produžavanja pritvora.\nU tom slučaju Sud je utvrdio kršenje prava u odnosu na prvoapelanta, Edina Arslanagića, kao uhapšene osobe kojoj je određen pritvor, a da nije “odmah” izveden pred sudiju radi saslušanja na okolnosti razloga na osnovu kojih je pritvor određen.\nTakođer, Ustavni sud je zaključio da postoji kršenje prava kada odluke o određivanju i produženju pritvora, i pored toga što sadrže dovoljne i jasne razloge za postojanje osnovane sumnje da su apelanti počinili krivična djela koja su im stavljena na teret, kao općeg razloga za određivanje pritvora, istovremeno ne sadrže dovoljne i jasne razloge za postojanje osnova prema posebnom pritvorskom razlogu.\nU određenom broju slučajeva apelacije koje su bile očigledno neosnovane i nedopuštene Sud je odbacio.\nTo se odnosi na predmete u kojima je Sud utvrdio da zahtjevi apelanata nisu opravdani, odnosno da činjenice koje su apelanti predočili Sudu ni na koji način ne mogu opravdati tvrdnju apelanata o postojanju kršenja njihovih prava zaštićenih Ustavom, ili da stranke u postupku ne snose posljedice navodnog kršenja prava zaštićenih Ustavom.\nNa današnjoj sjednici doneseno je i nekoliko odluka kojima su odbačeni zahtjevi za ocjenu ustavnosti, jer su ih podnijele neovlaštene osobe. Ustavni sud je odbio više zahtjeva za preispitivanje ranije donesenih odluka koje je podnijela Vlada Federacije BiH, a koje su donesene u apelacijama u vezi s pravom na ”vojne stanove”.\nU zahtjevima za preispitivanje Vlada Federacije BiH je kao nove činjenice navela okolnost da su apelanti u međuvremenu stekli drugo stanarsko ili ekvivalentno pravo u drugim državama.\nMeđutim, Ustavni sud nije nadležan za odlučivanje o tim činjenicama, već će o njima voditi računa Vlada Federacije BiH u postupcima odlučivanja o pravu i visini naknade u predmetima “vojnih stanova” shodno ranijim odlukama Ustavnog suda, saopćeno je iz Ustavnog suda BiH.


Izabrani dobitnici nagrada online Crowdfunding akademije\nNakon uspešno završene online Crowdfunding akademije, tim Crowdfunding.rs je imao težak zadatak da donese odluku o dodeli nagrada timovima koji su pokazali najveću spremnost da svoje kampanje realizuju uspešno. Timovi su tokom akademije predstavili kvalitetne ideje, pa donošenje odluke nije bilo lako.\nTim Crowdfunding.rs je tako odlučio da timovi Beesy Life i Andramolje budu nagrađeni produkcijom celokupne kampanje, dok će timovi kompanije Kerber Games, udruženja Kulturnaut, 20 Cola i Centara za integraciju mladih biti nagrađeni šestodnevnim mentorstvom u onim oblastima crowdfunding-a u kojima im je ono potrebno, kako bi uspešno realizovali svoje kampanje. \nBeesy Life je start-up u oblasti proizvodnje hrane koji će u narednom periodu pokrenuti proizvodnju zdravih slatkiša za decu, na bazi meda. Kako bi prevazišao ne tako retku odbojnost kod dece koja su navikla na industrijske slatkiše, a čiji sastav nije zdrav, Beesy Life će u svoje pakovanje uključiti i igračku. Ovaj start-up, uz slatkiš za decu, u narednim fazama razvoja planira i dodatne proizvode na bazi meda koji su zdravi i namenjeni različitim ciljnim grupama. Beesy Life je spremio zanimljive i slatke nagrade za svoje backer-e, i verujemo da će kampanja ovog tima obradovati mnoge. \nAndramolje su socijalno preduzeće iza koga stoji udruženje Centar za razvoj participativnog obrazovanja, a koje se bavi razvijanjem i prodajom drvenih edukativnih igračaka. Andramolje – ekološke igračke sa društvenom mislijom, pripadaju takozvanim „nedovršenim igračkama”, koje podstiču decu da sopstvenom maštom i kreativnošću kreiraju različite mogućnosti za igru. Igračke su inspirisane slobodnom igrom, a u samom razvoju igračke i istraživanju koje je prethodilo izradi igračke su učestvovala i deca. U svojoj crowdfunding kampanji tim Andramolje će prikupiti sredstva za kupovinu CNC mašine za sečenje drveta, s obzirom na to da su igračke i ekološki odgovorne i bezbedne, kao i za opremanje radionice. Takođe, članovi ovog tima će organizovati obuku za radnike, a planiraju i da zaposle ljude iz osetljivih grupa koji teško dolaze do posla. \nUdruženje Muzej bicikala i pop kulture 20 Cola već duže vreme radi na prikupljanju i restauraciji eksponata koje želi da izloži u muzeju. Do sada su članovi ovog udruženja restaurirali preko 40 legendarnih modela bicikala, prikupili različite eksponate koji su u vezi sa istorijom video-igara i pop kulturom uopšte. Ostao je poslednji korak, odnosno opremanje prostora. U svojoj crowdfunding kampanji ovaj tim će prikupiti sredstva za otvaranje i opremanje prostora, a backer-e očekuju interesantne nagrade. \nUdruženje Kulturnaut – Centar za kreativnu decu i mlade želi da pokrene projekat „Tragovima Singidunuma” kroz koji će deci uzrasta osnovne škole približiti istoriju na njima zanimljiv i interaktivan način. Udruženje to planira da uradi uključivanjem digitalnih tehnologija u edukativne šetnje u kojima će se osnovci upoznati sa tragovima starog rimskog Singidunuma. U crowdfunding kampanji prikupljaće sredstva za kupovinu edukativnih knjiga za učesnike radionica, opremu za snimanje videa u kome će učestvovati osnovci i iznajmljivanje opreme za AR (augmented reality – proširena stvarnost) koja će šetnje učiniti još zanimljivijim. Materijal nastao tokom šetnji će biti pripremljen za korišćenje u nastavi. \nKerber Games je kompanija za razvoj društvenih igara i u svojoj crowdfunding kampanji će prikupiti sredstva za svoju prvu igru „Finalni izazov”. Ova zanimljiva kartaška igra namenjena je različitim ciljnim grupama – od mladih koji žele dobru zabavu na svojim okupljanjima do kompanija koje će je koristiti za svoje teambuilding aktivnosti. Kampanja Kerber Games će sigurno izazvati pažnju velike zajednice koja igra društvene igre kako zbog interesantne igre tako i zbog nagrada. \nCentar za integraciju mladih uspešno vodi Kafe bar 16, socijalno preduzeće koje je ovaj centar pokrenuo u cilju proširenja podrške koju pruža deci koja su uključena u život i/ili rad na ulici. Ovaj kafe bar pruža obuku za konobare i barmene, psihosocijalnu podršku, obuku za komunikaciju sa poslodavcem i stručnu praksu svojim korisnicima. Do sada je kroz program Kafe bara 16 prošlo 22 mladih, od kojih je osmoro našlo stalan posao, a troje se zaposlilo u samom baru. U svojoj crowdfunding kampanji ovaj tim će se fokusirati na proširenje prostora i otvaranje Community Hub-a koji će omogućiti da se još veći broj mladih uključi u različite radionice, nađe poslove, a Kafe bar 16 će imati dodatne prihode.\nKampanje timova koji su nagrađeni nakon uspešno završene online Crowdfunding akademije će biti pokrenute u periodu od septembra do decembra 2020. godine. Očekuje nas mnogo izazova u realizaciji ovih kampanja, ali i lepo iskustvo koje će biti krunisano uspehom!


Kanadsko-američki naftovod na čekanju\nRazvoj naftne industrije Kanade kasni zbog SAD-a\n06.03.2013. - 13:42\nKanada, SAD, studija utjecaja na okoliš, naftovodi\nEnergetski savez Kanade i SAD-a\nKanada najveći dobavljač nafte za SAD\nNaftovod Keystone XL vrijedan 5,3 mlrd. dolara trebao bi transportirati naftu iz kanadskih naftnih pijesaka do američkih rafinerija. No, američko Ministarstvo vanjskih poslova izdalo je nacrt studije utjecaja na okoliš tog projekta i otvorilo javnu raspravu za koju se već zna da će biti burna, s obzirom da bi naftovod trebao prevoziti naftu s visokim sadržajem sumpora. Analitičari procjenjuju da bi naftovod, ako ne dobije dozvolu u SAD-u, mogao kasniti i godinu dana, što bi onda i mnoge naftne projekte u Kanadi, koji su vezani na njega, moglo 'spremiti u ladicu'. S druge strane, kanadska naftna industrija trpi i zato jer je cijena njezine nafte sada rekordno niska, budući da se ne može izravno dopremiti do američkih rafinerija. Uz to, izjalovio se i plan da se ta nafta otpremi prema azijskom tržištu preko luka na zapadu Kanade zbog otpora tamošnjih političara i lokalne zajednice, javlja novinska agencija UPI.


Krivokapić preuzeo dužnost premijera od Duška Markovića | Direkt.rs\nPočetna Region Krivokapić preuzeo dužnost premijera od Duška Markovića\nKrivokapić preuzeo dužnost premijera od Duška Markovića\nIzvor: Screenshot/Twitter @DuskoMarkovicCG\nBivši premijer Crne Gore Duško Marković dočekao je jutros u kabinetu novog predsednika Vlade Zdravka Krivokapića i predao mu dužnost.\nMarković je na Tviteru saopštio da je današnji susret i formalna primopredaja dužnosti potvrda demokratskog sadržaja, zrelosti i odgovornosti koju baštini crnogorska politika, prenosi RTCG.\n– Nadajmo se da će ova Vlada raditi u interesu Crne Gore i svih njenih građana, naveo je Marković na Tviteru.\nVlada premijera Krivokapića dobila je u petak podršku 41 poslanika crnogorskog parlamenta, a novi premijer je, između ostalog, poručio da će vlada na čijem je čelu trajati četiri godine, da će biti vlada diskoniuteta, a da će Crna Gora ostati nezavisna država i da “neće postati druga srpska država”.\nIZVORFoNet / Nova.rs\n„ZLATNO DOBA“: Ministrima povećane plate, a i naknade za članstvo u upravnim odborima


Klop o Salahu: Želi da bude čovek odluke, to je kao vožnja bicikla\nIzvor: B92, 01.Okt.2018, 19:01 (ažurirano 02.Apr.2020.)\nTrener fudbalera Liverpula Jirgen Klop rekao je da i dalje ima poverenja u napadača Mohameda Salaha, iako se nalazi u nezavidnoj formi.\nLiverpul i Čelsi odigrali su nerešeno 1:1, a Salah je imao nekoliko dobrih prilika, pre nego što je zamenjen u 66. minutu.\nEgipćanin je nešto slabije počeo sezonu, ali njegovog trenera to ne zabrinjava.\n"To sigurno nije bila njegova najbolja utakmica u karijeri. U ovakvim utakmicama, u čestim situacijama u kojima >> Pročitaj celu vest na sajtu B92 << se on nalazi – to vas čini prvoklasnim igračem. Ne uspeš, promašiš, to se dešava. On želi da bude čovek odluke, on želi da postiže golove u takvim situacijama. Kod prve šanse, nije bio u dobroj poziciji, kod druge je dodao. Zašto? Mogao je da završi", rekao je Klop, preneo je britanski "Sky sport".\nSalah je prošle sezone bio najbolji strelac Premijer lige i jedan od najboljih igrača Liverpula.\n"To je kao vožnja bicikla. Ne radi se o tome da se probudiš i da više ne možeš da voziš bicikl ili da postigneš gol. On je u takvom periodu, nema problema, sve je dobro", dodao je nemački trener.\nIzjednačujući gol protiv Čelsija postigao je Danijel Staridž. On je bio strelac u poslednje tri utakmice.\n"Otkako ga poznajem, on je sada u najboljoj formi. To je zaista dobro, srećan sam zbog njega. Kada je ušao u svlačionicu (posle utakmice), bilo je vrlo bučno. Igrači su bili presrećni zbog njega", naveo je Klop.


PREDLOG ZAKONA O IZMJENAMA I DOPUNAMA ZAKONA O UNUTRAŠNJOJ TRGOVINI: Uvođenjem neradne nedjelje u trgovini otvara se pitanje kako će se regulisati rad tržnih centara, kao i njihovih objekata koji imaju radno vrijeme od 24 časa, te rad prodajnih objekata tokom ljetnje i zimske turističke sezone\nUvođenje neradne nedjelje u trgovini može inicijalno dovesti do određenog pada prometa u kraćem periodu, ocijenili su iz kompanije "Domaća trgovina". U ovom trgovačkom lancu zbog neradne nedjelje očekuju smanjenje određenih operativnih troškova, jer će prodajni objekti raditi jedan dan manje u sedmici. Poručili su da zbog uvođenja neradne nedjelje neće otpuštati radnike.\nNACRT ZAKONA O JAVNIM NABAVKAMA: Predviđeno ukidanje Uprave za javne nabavke i centralizovanje politike na nivou Ministarstva finansija\nUkidanje Uprave za javne nabavke i centralizovanje politike na nivou Ministarstva finansija u svrhu je racionalizacije Javne uprave i efikasnijeg upravljanja sistemom javnih nabavki, kažu iz tog Ministarstva. U Uniji poslodavaca i NVO Institutu alternativa nijesu zadovoljni tim rješenjem i smatraju da je prethodno trebalo čuti mišljenje zainteresovanih za sistem javnih nabavki.\nIZMJENE ZAKONA O AKCIZAMA PLANIRANE KRAJEM 2019. GODINE\nDržava je od akciza na gorivo prošle godine prihodovala 163,7 miliona eura, što je četiri odsto više nego 2017. kada su prihodi po tom osnovu iznosili 157,3 miliona, saopšteno je u Ministarstvu finansija.


Crnadak: Značaj učešća BiH u Berlinskom procesu\nMinistar inostranih poslova BiH Igor Crnadak istakao je danas u Beogradu značaj učešća BiH u berlinskom procesu u okviru kojeg se odvija saradnja zemalja članica zapadnobalkanske šestorke.\nCrnadak je u izlaganju na Beogradskom bezbjednosnom forumu naglasio da je ova vrsta saradnje važna jer donosi konkretne rezultate, posebno u oblastima ekonomije, bezbjednosti, rješavanja problema mladih i u drugim segmentima koji utiču na svakodnevni život građana.\nIz Ministarstva inostranih poslova BiH saopšteno je da je Crnadak zajedno sa ministrom spoljnih poslova Srbije Ivicom Dačićem učestvovao na panelu posvećenom berlinskom procesu.\nTeme panela bile su otvorena pitanja i politički dijalog između članica zapadnobalkanske šestorke, izgradnja carinske unije i zajedničkog tržišta radne snage, napredak u realizaciji ključnih infrastrukturnih projekata s ciljem boljeg povezivanja regiona, te saradnje i razmjene mladih.\nCrnadak je dodao da je važnost berlinskog procesa u tome što dovodi do povezivanja tržišta zemalja članica zapadnobalkanske šestorke, kao i do realizacije zajedničkih infrastrukturnih projekata, što će unaprijediti ekonomije u regionu.\nOn je još jednom istakao da je strateški cilj BiH punopravno članstvo u EU, te dodao da je, osim značajne podrške koju BiH ima od velikog broja zemalja članica EU, potrebno uložiti napor da institucije budu jake i nezavisne i to prvenstveno u oblastima koje se bave borbom protiv kriminala i korupcije.\nSedmi Beogradski bezbjednosni forum održava se pod nazivom "Zajednička budućnost u vremenu nesigurnosti".


Članovi Predsjedništva u Briselu traže kandidatski status za BiH\n/ Plus / Politika / Članovi Predsjedništva u Briselu traže kandidatski status za BiH\nvijesti.ba29.01.2019. u 10:30\nPredsjedavajući Predsjedništva Bosne i Hercegovine Milorad Dodik i članovi Predsjedništva Željko Komšić i Šefik Džaferović boravit će danas i sutra u službenoj posjeti Briselu.\nČlanovi Predsjedništva BiH danas će se susresti s Federicom Mogherini, potpredsjednicom Evropske komisije i visokom predstavnicom EU za vanjske poslove i sigurnosnu politiku u 15.00 sati. Radni doručak s Johannesom Hahnom, komesarom za evropsku politiku susjedstva i pregovore o proširenju, bit će održan u sutra u 09.00 sati.\nIstoga dana članovi Predsjedništva BiH imat će susret s predsjednikom Evropskog vijeća Donaldom Tuskom, koji je najavljen za 11.00 sati.\nMilorad Dodik je ocijenio da je potrebno što prije obezbijediti kandidatski status i da svi rade ne tome neopterećeni drugim pitanjima.\n“Smatram da je usvojeni mehanizam koordinacije jedini i ispravan način na koji BiH treba da se kreće prema EU i da evropske integracije BiH ne treba da budu opterećene pojedinačnim političkim afinitetima i procesima koji sa evropskim integracijama nemaju nikakve veze”, istakao je Dodik.\n“Umjesto dobrih vijesti iz BiH, mi u Brisel nosimo samo institucionalnu krizu. Stiče se utisak da je neko svjesno u BiH odugovlačio izradu odgovora na Upitnik kako bi se poslala poruka evropskim zvaničnicima o potrebi neke vrste intervencionizma”, naglasio je Dodik.\nUoči puta u Brisel Šefik Džaferović je istakao kako očekuje da dobijemo one signale koji jedino mogu doći od EU, da se u BiH poštujue vladavina prava kao elementtarni princip na kojem je i utemeljena EU.\n„Odgovori na dodatna pitanja su praktično finalizirani ovdje u BiH, ostalo je da se prevedu na engleski jezik, rađeno je na tome i preko vikenda. Ostalo je da se obave još neke tehničke stvari. Dakle, BiH je praktično završila odgovore na ova dodatna pitanja, i idemo s tom viješću, da je BiH praktično završila taj proces. Očekujemo da u toku ove godine, što je prije moguće, dobijemo kandidatski status. EU je odlučila da prema BiH još od decembra 2014. godine ima nešto brižljiviji odnos kada je Evropski put BiH u pitanju. Očekujemo da se zbog situacije u BiH taj odnos nastavi i da se on iskaže kroz dodjelu statusa kandidata našoj zemlji u toku ove godine, što je moguće prije“, poručio je Džaferović.\nOn je istakao kako je to je posao koji trebamo da radimo ovdje u našoj zemlji.\n„Doći će mišljenje Evropske komisije, a u mišljenju EK sasvim sigurno bit će utvrđena potreba brojnih reformi koje trebaju da se sprovedu u ovoj zemlji, i da se onda, ugradivši elemente tog mišljenja, i reforme koje će trebati provoditi, u parlamentarnim tijelima na svim nivoima posvetimo tim pitanjima. Dakle, da radimo reforme u ovoj zemlji“, zaključio je Džaferović.\nUoči prve službene posjete novog saziva Predsjedništva BiH Briselu, Željko Komšić je istakao da u Brisel „idemo sa porukom da mislimo da bi bilo dobro, mudro i pametno, ne samo više za nas, već možda i za zemlje EU da BiH više dobije kandidatski status.\n„Tačno je da mi možda nismo onakvi kakve bi nas željeli vidjeti u Briselu, ali bojimo se da bi svaki izgubljeni dan, mjesec ili u ovom slučaju godina, jer idu izbori za EU parlament, treba se formirati nova Evropska komisija, da ta godina koju možemo da izgubimo, može biti jako štetna ne samo po BiH već i po cijelu regiju“, smatra Komšić.\nOn je dodao kako ta odluka koju bi trebalo da donesu zvaničnici EU, možda liči na tehničku odluku, ali duboko je politička odluka.\n„Mislimo da bi bila korisna, kako za BiH, tako i za regiju, a čini mi se i za cijelu EU“, zaključio je Komšić.


Dok mladi mogu samo da slušaju priče, stariji žitelji naše zemlje, pa i regiona, sa uzdahom evociraju uspomene na nekadašnju zemlju u kojoj su odrasli, te i živeli, SFR Jugoslaviju. Da li zbog boljih plata, sigurnijih poslova ili bezbrižnog života, tek jugonostalgija je poslednjih nekoliko godina sve više primetna u razgovoru sa ljudima. Upravo iz tih razloga, na društvenim mrežama deli se post koji na najbolji način opisuje koliki je privredni, te i ekonomski potencijal imala SFRJ.\nSkrinšot dela teksta objavljenog 1984. godine u "Politikinom Zabavniku", možda na najbolji način oslikava gde bi se Jugoslavija nalazila u 21. veku da se federacija nije raspala. Naime, u kraćem tekstu je objavljeno mišljenje stručnjaka koji su dali svoje mišljenje o Jugoslaviji dvehiljaditih godina.\n- Prema procenama stručnjaka, Jugoslavija će 2000. godine imati 25.633.000 stanovnika, a u stanju je da dobrim korišćenjem plodnog zemljišta prehrani 200.000.000 ljudi - objavljeno je u "Politikinom Zabavniku".\nOva futuristička procena izazvala je dosta reakcija na Fejsbuku, gde su se svi složili da je makar iz vizure običnog radnika, takva prognoza bila sasvim moguća, te i realna za zemlju one veličine i uređenosti. Sa druge strane, bilo je i onih koji su sa današnje tačke gledišta i velike stope migracije mladih koji sa Balkana odlaze u zapadne zemlje zbog posla i boljeg života, tvrdili da su možda baš ove procene doprinule tome da se SFRJ "razbije i rasparča" jer je na taj način\nMladić iz Srbije odlučio je da iznendi majku, a od njegovog poteza nam svima ZASTAJE KNEDLA U GRLU (VIDEO)\nKAKAV POGODAK Da li je ovo novi Bogdan Bogdanović?


Centar u Nišu „proverili“ Juronjuz i Al Džazira, gde su špijuni? - 22.06.2017, Sputnik Srbija\nAmerički zvaničnici ne prestaju da ponavljaju mantru o tome da je Rusko-srpski humanitarni centar u Nišu zapravo špijunski. Te spekulacije ponovo je odbacila i... 22.06.2017, Sputnik Srbija\n20:55 22.06.2017 (Osveženo: 21:44 22.06.2017)\nDirektor Rusko-srpskog centra u Nišu Bojan Glamočlija za Sputnjik kaže da je Centar više puta upućivao pozive zapadnim novinarima, predstavnicima zapadnih ambasada u Srbiji i međunarodnih organizacija da posete taj objekat.\n„Zapadni mediji nam u posetu dolaze gotovo jednom nedeljno, posetili su nas nedavno ’Juronjuz‘ i ’Al Džazira‘, tako da su vrata našeg Centra otvorena svim predstavnicima medija i međunarodnih organizacija“, napominje Glamočlija.\nOn ističe da Centar sarađuje sa sličnim institucijama u zapadnim zemljama.\n„Pre mesec dana bili smo na Malti i učestvovali u radu evropske organizacije u koju su uključene sve spasilačke jedinice iz dvadesetak zemalja. Sa kolegama imamo zaista odličnu saradnju, a primera radi, spasioci iz Mađarske zatražili su obuku u Nišu, jer mi za to ispunjavamo uslove, tako da smo pripremili programe za njih i očekujemo ih sledeće nedelje“, objašnjava Glamočlija.\nKako kaže, zaposleni u Centru ne obraćaju pažnju na spekulacije da su špijunski centar.\n„Trudimo se da takve stvari ne demantujemo jer svako ko dođe da nas poseti može da se uveri da to nije tačno. Mi smo posvećeni onome zbog čega smo i osnovani, trudimo se da svoj posao radimo maksimalno profesionalno i mislim da smo na dobrom putu“, zaključuje Glamočlija za Sputnjik.


UCLAN - Kub\nPila - Larnaka\nFAKULTET UCLAN – University of Central Lancashire\nLOKACIJA Pyla, Larnaca – Kipar – nov, moderan kampus, opremljen najsavremenijom tehnikom, izvanredno opremljenom bibliotekom u papirnoj i elektronskoj verziji, idealni uslovi za rad i učenje u okruženju Mediterana sa peščanim plažama, živim društevenim životom i vekovnom istorijom ovog predivnog ostrva\nPROGRAM Studije se sprovode po programu University of Central Lancashire iz Velike Britanije, čije je ovo istureno odeljenje.\nOSNOVNE STUDIJE - Poslovna administracija, Računovodstvo i finansije, Menadžment u hotelijerstvu i turizmu, Engleski jezik sa specijalizacijama: Lingvistika ili Literatura, Pravne nauke, Matematika, Kompjuteri sa specijalizacijama: Softverski inžinjering, Tehnologija kompjuterskih mreža, Razvoj kompjuterskih igrica, Psihologija, Sport i fitnes.\nPOSTDIPLOMSKE STUDIJE – MBA, Poslovni menadžment, Marketing menadžment, Metodologija učenja engleskog kao stranog jezika sa lingvistikom, Pravne nauke, Kompjuteri.\nTRAJANJE osnovne studije traju 3 godine, postdiplomske studije traju godinu dana, početak studija fleksibilan u oktobru ili februaru\nPOSEBNA POGODNOST po završetku studija dobija se diploma britanskog fakulteta po ceni koja je više od upola manja od cene studija i troškova života u Velikoj Britaniji. Male grupe – svakom studentu se poklanja individualna pažnja\nPRIJAVA do 1. aprila za početak studija u oktobru, do 1. oktobra za početak studija u februaru\nSMEŠTAJ na kampusu fakulteta u moderno opremljenim stanovima od studio apartmana do dvosobnih i penthausa – za smeštaj se treba prijaviti što pre kako biste dobili željeni apartman. Studentima su na raspolaganju otvoreni (leti) i zatvoreni bazen sa toplom vodom (zimi), fitnes centar sa saunom, besplatan wifi internet\nCENA godišnja školarina od EUR 8.000 do EUR 12.000 (u zavisnosti od predmeta i stepena studija), smeštaj od EUR 350 do 500 mesečno (ugovor se potpisuje na minimum 8 meseci)


Novak počistio Gaskea sa terena u četvrtfinalu Rodžers kupa - Tenis\nNovak počistio Gaskea sa terena u četvrtfinalu Rodžers kupa\nAleksandar Milosavljević 10.08.2013., 01:15\nU reprizi prošlogodišnjeg finala Rodžers kupa Novak Đoković je ove godine u Montrealu u četvrtfinalu savladao Francuza Rišara Gaskea sa 2:0, po setovima 6:1, 6:2, posle svega 52 minuta igre.\nOd samog početka meča bilo je očigledno da Novak ne želi sebi da dozvoli da mu se ponovi situacija iz duela sa Istominom kada je morao da nadoknađuje set zaostatka. Brejk već u drugom gemu dao je početnu prednost najboljem svetskom teniseru koji je prvi set završio osvojivši 12 od 14 odigranih poena u poslednja tri gema.\nU istom ritmu u kojem je igrao u prvom Đoković je nastavio i u drugom setu s tom razlikom da je Francuz ovog puta uspeo da uzme gem više iako je ponovo pretrpeo dva brejka. S obzirom da ih je lišio gledanja nešto dužeg meča srpski teniser je gledaoce ponovo zabavio pobedničkim plesom koji je uveo kao nezaobilaznu tačku na ovom turniru.\nOsmom pobedom u devetom odmeravanju snaga sa Gaskeom Đoković je obezbedio plasman u polufinale u kojem će se sastati sa boljim iz duela Rafaela Nadala i Marinka Matoševića, a samim tim nalazi se na samo dva koraka od izjednačenja rekorda Ivana Lendla koji je četiri puta osvajao Rodžers kup što bi i Novaku moglo da pođe od ruke ako zabeleži još dve pobede.\nRazloga za slavlje imaju i domaći navijači pošto će se u drugom polufinalu sastati dva kanadska tenisera, Miloš Raonić koji je sa 2:1 savladao Gulbisa i Vasek Pospišil kojem je posle tri gema igre u prvom setu Davidenko predao meč zbog povrede.\nNovak ĐokovićRišar GaskeRodžers kup\nPrethodna vest Golman Portugeze doneo remi svom timu /VIDEO/\nSledeća vest Rafa zakazao novi derbi\nGolman Portugeze doneo remi svom timu /VIDEO/\nRafa zakazao novi derbi


Miloš Cvetanović ponovo postavljen na funkciju načelnika Gradske uprave Grada Leskovca - Televizija Leskovac\nMiloš Cvetanović ponovo postavljen na funkciju načelnika Gradske uprave Grada Leskovca\nMiloš Cvetanović, dosadašnji načelnik Gradske uprave Grada Leskovca ponovo je postavljen na ovu funkciju na period od 5 godina, nakon što su članovi Gradskog veća usvojili Predlog rešenja o njegovom postavljanju za načelnika, odnosno službenika na položaju.\nNa dnevnom redu današnje sednice našao se i Predlog Rešenja o obrazovanju Komisije za realizaciju programa energetske sanacije stambenih zgrada i porodičnih kuća za koji je ove godine opredeljen iznos od 35,5 miliona dinara.\nPored toga, usvojen je i Predlog Odluke o organizovanju javne rasprave o Nacrtu Odluke o obrazovanju mesnih zajednica na teritoriji grada Leskovca. Javna rasprava će trajati 20 dana, u periodu od 16. maja do 6. juna, radi pribavljanja predloga, sugestija i stavova građana i ostalih učesnika, dok će otvoreni sastanak sa učesnicima javne rasprave bitiodržana 3. juna sa početkom u 15 časova u sali Skupštine grada.\nTags: Grad Leskovac, Gradska uprava\nPanorama, sreda 11. maj 2022.\nPanorama, petak 13. maj 2022.


Započela realizacija Projekta “Centar za digitalizaciju, podizanje konkurentnosti i inovacije u MSP – DigIT” – DVB Portal\nZapočela realizacija Projekta “Centar za digitalizaciju, podizanje konkurentnosti i inovacije u MSP – DigIT”\nOtpočela realizacija Projekta “Centar za digitalizaciju, podizanje konkurentnosti i inovacije u MSP – DigIT” vrijednog 247.659 eura.\nProjekt “Centar za digitalizaciju, podizanje konkurentnosti i inovacije u MSP – DigIT”, koji ima za cilj podići konkurentnost i inovacione kapacitete izvozno-orijentisanih malih i srednjih preduzeća (MSP) u metalskom sektoru Republike Srpske, otpočeo je sa realizacijom.\nProjekt traje 18 mjeseci, a ukupna vrijednost projekta iznosi 484.379,00 KM, od čega 383.998,39 KM sufinancira Evropska unija u okviru EU4Business-a.\nProjektom će se uspostaviti i ojačati Centar za digitalnu tranformaciju Privredne komore RS, kroz koji će se obučiti deset IT konsultanata za izradu digitalnih mapa i digitalnih strategija u ciljanim privrednim subjektima.\nRealizacija projektih aktivnosti, kao što su info dani, webinari, IT konferencija i ostalo, usmjerene su na povećanje svijesti kompanija o značaju i neophodnosti digitalne transformacije, kao i njihovog znanja o procesima koje donosi digitalizacija, koja preduzećima omogućava poslovnu optimizaciju, smanjenje troškova i povećanje produktivnosti.\nJačanjem konkurentnosti, kompanije će povećati prodaju i plasman svojih proizvoda na domaćem i inostranom tržištu, te će na taj način obezbjediti i nova radna mjesta.\nPrivredna komora RS će kroz Centar za digitalnu transformaciju, a u saradnji sa partnerima, razviti održivu standardizovanu podršku za MSP u procesu digitalne transformacije, te pružiti podršku preduzećima u ovim procesima.


Anri zna kako protiv Barselone - Sportske.net\nAnri zna kako protiv Barselone\nLegendarni fudbaler Arsenala otkrio način na koji londosnki klub može da izađe na kraj sa klubom sa 'Kamp Noua'.\nArsenal i Inter pregovaraju oko Hrvata?Barsin super-skaut 'skenirao' tri fudbaleraBarsa želi jednog od najboljih iz Premijer lige?Barsa oborila klupski rekord!Barsa preko 'davljenika' teškom mukom do nova tri boda\nKlub iz severnog Londona se u okviru osmine finala Lige šampiona sastaje sa Barselonom, gde im retko ko daje šanse za prolazak u dalju fazu takmičenja.\nRetko ko može bolje da otkrije prednosti i mane katalonskog luba od Tijerija Anrija, koji je posle nekolkouspešnih godina u londosnkom klubu, karijeru nastavio u Barseloni.\nBivši reprezentativac 'Trikolora' smatra da bi četa Arsena Vengera mogla da izađe kao pobednik iz ovog dvoboja ako ukoliko prilagode svoj stil igre na tom meču.\nOba kluba tradicionalno igraju napadački, sa dosta poseda, ali Anri smatra da će Arsenal teško uspeti da svoj stil igre nametne na tom meču, već preporučuje da više pažnje usmere na odbranu.\n"Moraće da prihvate da će na tom meču imati posed lopte oko 30%, tako da će morati da koriste sve šanse koje im se budu ukazale", rekao je Anri.\n"Ceo tim Tobdžija moraće da se podredi odbrani, naročito je važno da krilni fudbaleri pomažu i da pokriju svaki napad Barse", rekao je Anri.\n"Odbrana će morati da bude kompaktna, da bude hrabar u borbi za svaku loptu. Kada budu u prilici da dođu do protivničkog šesnaestreca, moraće da iskoriste to na najbolji mogući način i da postignu pogodak", rekaoje Francuz.\n"Fudbaleri Arsenala će morati da vrše presing i da tereaju igrače Barse na 60 metara od gola. Ukoliko ih budu pustili da napadaju u talasima, tu neće biti šanse za pozitivan ishod", zaključio je Anri.


Foto: MAXIM SHEMETOV / EPA;\nPredlozi američkog predsednika Donalda Trampa o nuklearnom razoružanju "nisu ozbiljni", rekao je danas portparol Kremlja Dmitrij Peskov.\n- Bilo bi idealno da se celi svet očisti od nuklearnog oružja, ali sa druge strane u tom slučaju bili bi lišeni faktora zastrašivanja- rekao je Peskov novinarima na marginama samita "Pojas i put" u Kini.\nOn je naglasio da se ne sme zaboraviti taj faktor zastrašivanja ili odvraćanja.\nPeskov je rekao da su ruski predsednik Vladimir Putin i njegov kineski kolega Si Đinping imali dobre i sadržajne razgovore i da su, između ostalog, razmenili mišljenja o Siriji, Venecueli i Libiji.\nTramp je naložio svojoj administraciji da pripremi nove sporazume o kontroli naoružanja sa Rusijom i Kinom, objavio je ranije "Vašington post".\n"NIJE BILO DRUGE EKSPLOZIJE" Ruske vlasti odbacile tvrdnje Norvežana o incidentu na poligonu u Arhangelsku\nVlasti ruskog regiona Arhangelsk saopštile su danas da nemaju nikakvu informaciju da se 8. avgusta dogodila navodno i druga eksplozija na vojnom poligonu nedalelo od Severodvinska.\nJOŠ TRI PRIJAVE ZA NAPAD NA SRBE KOD KNINA Direktor policije: Svi prekršaji povezani sa vređanjem na nacionalnoj osnovi\nPolicijska uprava šibensko-kninska podnela je još tri prekršajne prijave zbog incidenta u Đevrskama kada su na nacionalnoj osnovi vređani vlasnik i gosti tamošnjeg kafića srpske nacionalnosti, izjavio je glavni direktor policije Nikola Milina.


Online podrška za završni ispit | Centar za obrazovne politike\nPandemija izazvana korona virusom primorala je ceo svet da se u najkraćem mogućem roku prilagodi situaciji i da što više aktivnosti realizuje uvažavajući koncept fizičke distance, što u mnogim situacijama podrazumeva u najvećoj meri korišćenje interneta, odnosno bitionline.\nKako se kraj školske godine približava, pred osmacima je priprema za završni ispit, što predstavlja veoma važan segment u radu nastavnika i učenika. Završni ispit je jedan od značajnih segmenta i projekta „Zajedno ka srednjoj školi - Podrška deci iz osetljivih grupa u prelasku u srednju školu“, kojeg od 2017. godine sprovode Dečja fondacija Pestalozzi i Centar za obrazovne politike, a koji je 2020. godine ušao u novu trogodišnju fazu. Kako je cilj ovog projekta da što više dece uspešno završi osnovno obrazovanje i nastavi sa srednjim obrazovanjem, uspešna priprema i polaganje završnog ispita su veoma važni elementi za postizanje projektnog cilja.\nUčenici 8. razreda nastavu sada prate putem televizije, a često od predmetnih nastavnika dobijaju razne materijale koji sadrže gradivo od 5. do 8. razreda. Domaći zadaci i nastavni listovi su tako formulisani da sadrže razne tipove zadataka od osnovnog do naprednog nivoa. Učenici imaju i svoje komplete od po 20 testova sa rešenjima i mogućnost da vežbaju i pitaju nastavnika ako im nešto nije dovoljno jasno.\nRedovno se prati rad i napredovanje učenika i učenici uvek mogu da se obrate za dodatna objašnjenja. Nastavljeno je i pružanje vršnjačke podrške online, npr. učenici 7. razreda su pomogli preko video komunikacije učenicima 8. razreda koji slabije napreduju u geometriji, što znači da ranije “uparivanje” učenika funkcioniše i u virtuelnom prostoru.\nRealizovana su i veoma kreativna rešenja, npr. iz matematike je pre 7 godina kreiran “Matematički triatlon”, kojiu sebi sjedinjuje i povezuje mnoge nastavne predmete: fiziku, hemiju, geografiju, istoriju, muzičku i likovnu kulturu, tehničko obrazovanje, itd. te je isti organizovan i sada u okviru tri časa. Cilj ovih časova je da učenici utvrde elementarna matematička znanja koja su potrebna za shvatanje različitih pojava u životu i društvu, da primene usvojena matematička znanja u rešavanju raznovrsnih zadataka iz svakodnevnog života, za uspešno nastavljanje matematičkog obrazovanja i za samoobrazovanje, kao i da doprinesu razvijanju mentalnih sposobnosti, formiranju naučnog pogleda na svet i svestranom razvitku ličnosti učenika. Časovi su veoma pažljivo planirani i sadrže gledanje i analizu materijala, kao što su Donald u svetu matematike, filmovi o slavnim matematičarima (priča o Pitagori, Arhimedu, Euklidu, Dekartu i Venu), igranje skrivalica sa likovima slavnih matematičara, igranje “matematičke sveznalice” sa pitanjima raspoređenim po grupama na osnovu oblasti i standarda predviđenih za ovaj nastavni predmet, kao i matematičke asocijacije.\nNastavnici i stručni saradnici ove dvojezične škole koja nastavu realizuje na srpskom i mađarskom jeziku pripremili su i set pitanja u formi kviza (Kahoot, Socrative, videotanar i sl.), kako bi učenici mogli da na zabavan način provere svoje znanje iz svih nastavnih predmeta koji se polažu na završnom ispitu i kako bi nastavnici stekli uvid na kojim oblastima je potrebno staviti naglasak u toku pripreme za svakog pojedinačnog učenika.\nNakon probnog završnog ispita su analizirani rezultati, realizovano je ispitivanje učenika preko Google upitnika o njihovim iskustvima, poteškoćama, preporukama i osećanjima. Predmetni nastavnici su anketirali učenike o konkretnim zadacima, te su definisani dodatni ciljevi i ishodi iz onih oblasti i tema iz kojih su učenici postigli slabije rezultate ili su ih sami naveli u anketi kao manje jasne i problematične.\nOvi kreativni potezi škole delo su timskog rada i posvećenosti zaposlenih i predstavlja plod dugogodišnjih napora da se učenici zadrže u školama i uspešno nastavljaju svoje obrazovanje, kao i da se unapredi kvalitet nastave. Svakako, jedna od pozitivnih stvari koja će ostati i nakon povratka učenika u školske klupe biće dovitljivost i kreativnost nastavnika.


Trener Novog Pazara: Posle pobede nad Zvezdom očekujemo i bodove u Nišu - MaxBet Sport\nTrener rukometaša Novog Pazara Hasan Memić rekao je da njegova ekipa sa mnogo motiva i samopouzdanja dočekuje gostovanje niškom Železničaru.\n– Posle pobede nad Crvenom zvezdom u prvom kolu, želimo da isti rezultat ostvarimo i u Nišu. Očekujem neizvestan meč, ali možemo da pobedimo ako prikažemo to što radimo na treninzima. Moramo da budemo pametni i skoncentrisani u završnici – ocenio je Memić.\nOn je priznao da u protivničkom timu posebno ceni golmana Miroslava Kocića i pivota Vladimira Jevtića.\n– Dosta toga zavisi od njih. Kocić je iskusan golman, pokušaćemo da nađemo rešenje za njega i da sprečimo igru rivala oko crte – naveo je Memić.\nUtakmica drugog kola elitne Arkus lige između Železničara i Novog Pazara zakazana je za subotu od 17.30 u hali Sportskog centra Čair.\nTagovi:Hasan MemićRK Novi PazarRK Železničar NišRukometRukometna Superliga Srbije\nEVROLIGApre 36 minuta


Pod embargom uvezeno oružje za dve milijarde dolara – Nadlanu.com\nPod embargom uvezeno oružje za dve milijarde dolara\nObjavljeno 3. maja 2012. / 12:21:14\nNJUJORK, 3. maja 2012. (Beta-AFP) – Zemlje koje su pod medjunarodnim embargom na oružje, ipak su uspele da uvezu oružje u vrednosti od više od 2,2 milijarde dolara od 2000. godine, pokazuje u četvrtak objavljen izveštaj humanitarne organizacije Oksfam (Oxfam).\nIako je tokom tog perioda bilo na snazi 26 medjunarodnih zabrana koje su proglasile UN ili regionalne organizacije, više zemalja uspelo je da nagomila značajnu količinu naoružanja, ocenjuje ova organizacija.\nIzveštaj posebno pominje Mjanmar (bivšu Burmu) gde je izmedju 2000. i 2010. kupljeno oružje za 600 miliona dolara, Iran sa 574 miliona dolara za oružje izmedju 2007. i 2010. i Demokratsku Republiku Kongo, sa 124 miliona dolara potrošenim na oružje izmedju 2000. i 2002.\nPrema ovoj nevladinoj organizaciji ove cifre ukazuju na potrebu izrade obavezujućeg dokumenta koji će regulisati trgovinu konvencionalnim naoružanjem u svetu. Medjunarodni ugovor o trgovini klasičnim oruzjem treba da se razmatra od 2. do 27. jula u Ujedinjenim nacijama.\nBez jakih regiona nema jake Srbije\nSkarlet Johanson dobila zvezdu!


Merkel upozorila na mogući haos u Evropi | Visokoin.com\nMerkel upozorila na mogući haos u Evropi\nMerkel je obraćajući se glavnoj njemačkoj industrijskoj lobističkoj ogranizaciji naglasila značaj održavanja evropskih “temeljnih sloboda”, što uključuje slobodu kretanja državljana Unije.\nBritanska premijerka Theresa May najavila je da će Velika Britanija prije kraja marta 2017. godine pokrenuti formalni proces za izlazak iz EU, s prioritetom kontrolisanja imigracija. Komentarišući takve najave, Merkel je ocijenila da “pregovori neće biti laki”.\n“Ako ne kažemo da je potpuni pristup unutrašnjem tržištu povezan s potpunim prihvatanjem četiri temeljne slobode, proces će se proširiti Evropom u kojoj će svako raditi šta želi”, rekla je Merkel.\nOko 46 miliona Britanaca 23. juna ove godine referendumom je odredilo izlazak njihove zemlje iz EU (Brexit) što su mnogi analitičari nazvali “najvećim udarcem ujedinjenju Evrope” u povijesti njenog postojanja.


Nestašica dijelova zbog pandemije koči Volkswagen\nProizvođač automobila sa sjedištem u Wolfsburgu rekao je kako su fabrike poluprovodnika preusmjerile proizvodnju na potrošačku elektroniku.\nNestašica će utjecati na proizvodnju u kineskim, sjevernoameričkim i evropskim pogonima tokom prvog kvartala 2021. godine (EPA)\nNjemački proizvođač automobila Volkswagen je objavio da usporava proizvodnju zbog “masivne” nestašice poluprovodničkih komponenti za automobilsku elektroniku, što je posljedica poremećaja tokom pandemije.\nProizvođač automobila sa sjedištem u Wolfsburgu saopćio je kako su fabrike poluprovodnika preusmjerile proizvodnju na potrošačku elektroniku te nema komponenti za automobilsku industriju koja se oporavlja od poremećaja tokom pandemije, uključujući Grupu Volkswagen, ali sada nema elektronskih komponenti potrebnih za sklapanje automobila, prenosi Beta, pozivajući se na AP.\nNestašica će utjecati na proizvodnju u kineskim, sjevernoameričkim i evuropskim pogonima tokom prvog kvartala 2021. godine, objavila je njemačka firma i dodala kako se to odnosi na sve modele zasnovane na modularnoj platformi: Volkswagene, komercijalna vozila, Škode, SEAT i u ograničenoj mjeri na Audije.\nNagli pad prodaje\nMurat Aksel, direktor kompanije VW za nabavke, rekao je kako “radimo sve što je u našoj moći da smanjimo zaostatak proizvodnje i osiguramo da se što brže nastave normalne isporuke kupcima“.\nProdaja automobila u svijetu je naglo opala tokom prvog vala pandemije u aprilu, ali se kasnije privremeno oporavila.\nProdaja u Evropi za 11 mjeseci ove godine opala je za 25,5 posto u odnosu na isti period prošle godine.\nU septembru se prodaja vratila na rast od 3,1 posto u odnosu na septembar 2019. godine, ali je ponovo pala, pošto su zaoštrene mjere uslijed ponovnog povećanja broja zaraženih širom svijeta.\nTako je novembarska prodaja automobila u svijetu iznosila samo 12 posto prodaje u istom mjesecu godinu dana ranije.\nVW Traton kupuje američki Navistar za 3,7 milijardi dolara\nFinalizacija posla dolazi nakon što je njemačka kompanija povećala ponudu za američku firmu sa 43 na 44,50 dolara po dionici.\nOporavak Kine zadaje probleme njemačkim proizvođačima vozila\nOvog puta problem je nastao s elektronskim komponentama, što se događa zbog brzog ekonomskog oporavka u Kini.\nE-vozila već predstavljaju oko trećine svih proizvedenih modela i da bi se kapaciteti mogli i povećati, tvrde iz Revoza.


grad loznica – Page 4 – PodrinjeINFO\nSeptember 15, 2014 No Comments Podrinje Tomislav Živanović\nKiša ponovo ugrožava Loznicu\nPopodnevni pljusak, koji je u nedelju doneo vodeni talog od 21 litra po kvadratu, doprineo je izlivanju potoka duž Ratarske ulice u Klupcima i Runjanima, ali i delovima korita Štire u Voćnjaku, Žeravije u Tršiću, Krivaje u Kozjaku. Potopljene su bile i ulice u centru grada, u Novom naselju i Staroj varoši. Zbog izlivanja kanalizacije, fekalije su ponovo prekrile domaćinstva u ulicama Zeke Buljubaše, Vuka Karadžića i\nSeptember 14, 2014 No Comments Podrinje admin\nZavršna svečanost Vukovog sabora\nU Tršiću je danas održana završna svečanost 81. Vukovog sabora, koji se tradicionalno održava u čast reformatora srpskog jezika Vuka Stefanovića Karadžića. Centralna priredba te najstarije i najznačajnije srpske svetkovine prosvete i kulture, zbog najavljene kiše, koja ipak nije pala, umesto na otvorenoj sceni kraj Žeravije, priredjena je u galeriji Vukove spomen škole. Tradicionalnu saborsku besedu, održao je prof. dr Dragan Stanić, predsednik Matice srpske, koji je\nSeptember 10, 2014 No Comments Podrinje Tomislav Živanović\nU poseban birački spisak za izbore za nacionalne savete nacionalnih manjina u Loznici upisano je 567 građana, što je jedan birač više nego na izborima pre četiri godine. Od ukupnog broja upisanih, kako je navedeno u Gradskom odeljenja za opštu upravu, 286 su Romi, 276 Bošnjaci, troje su Makedonci, dok je po jedan upisan birač slovačke, odnosno slovenačke nacionalnosti. U odnosu na prve neposredne izbore za savete\nSeptember 08, 2014 No Comments Podrinje Tomislav Živanović\nOtvoren 81. Vukov sabor\nU Loznici je večeras zvanično otvoren 81. Vukov sabor, jedna od najstarijih i najznačajnijih kulturnih manifestacija u Srbiji, posvećena reformatoru srpskog jezika Vuku Karadžiću. Prve saborske večeri priređen je program Moj grad, kojim je predstavljena kultura i istorija grada Subotice. Najpre je u galeriji Mina Karadžić, subotički Gradski muzej priredio izložbu Mikloša Havera “Subotica u objektivu muzejskog fotografa” a potom je Narodna pozorište iz tog grada, na\nSeptember 06, 2014 No Comments Podrinje Tomislav Živanović\nSećanje na junake Gučevske bitke\nUdruženje građana “Memorijalna galerija bitke na Drini 1914.” iz Banje Koviljače otvorilo je danas proširenu muzejsku postavku u zgradi stare pošte u tom mestu. Privremena postavka na površini od 68 kvadratnih metara otvorena je u septembru 2012. godine, a sada je galerija proširena na 110 kvadrata, sa dodatim eksponatima i neophodnom opremom i inventarom. Otvaranje galerije upriličeno je povodom stogodišnjice Gučevske bitke iz Prvog svetskog rata, a\nSeptember 03, 2014 No Comments Podrinje Tomislav Živanović\nRekonstrukcija dela ulice Maršala Tita u Banji Koviljači, koja je počela 1. jula i u međuvremenu dva puta prekidana, nastavljena je i prema najavama nadležnih iz Gradske uprave, trebalo bi da bude završena u planiranom roku, do 1. novembra. Kako je saopšteno iz Javnog preduzeća “Grad”, radovi su prekidani zbog pojave podzemnih voda i nestabilnosti tla, koje je prouzrokovalo kišno leto, sa 17 kišnih dana u julu.\nLikovna kolonija u čast srpskih junaka\nKod spomenika srpskim ratnicima iz Prvog svetskog rata na planini Gučevo iznad Banje Koviljače, u nedelju je završena sedmodnevna likovna kolonija kulturno umetničkog društva “Karadžić” iz Loznice.U okviru kolonije posvećene stogodišnjici bitke na Gučevu, učestvovalo je osamnaest slikara, članova likovne grupe N8 koja deluje pri tom lozničkom društvu. Predsedniki grupe Stanoje Tešić Kane rekao je za portal Podrinje info da su umetnici tokom sedmodnevnog stvaranja inspiraciju tražili\nAugust 30, 2014 No Comments Podrinje Tomislav Živanović\nVukov sabor od 5. do 14. septembra\nVukov sabor, 81. po redu, biće održan od 5. do 14. septembra u Tršiću, Banji Koviljači i Loznici, najavljeno je danas iz lozničkog Centra za kulturu “Vuk Karadžić” koji organizuje tu manifestaciju. Saborski programi počeće u petak 5. septembra trodnevnim naučnim skupom na temu „Savremena srpska folkloristika“. Manifestacija posvećena reformatoru srpskog jezika Vuku Stefanoviću Karadžiću, biće zvanično otvorena 8. septembra, u Vukovom domu kulture u Loznici, programom\nAugust 28, 2014 No Comments Podrinje Tomislav Živanović\nOdržan Velikogospojinski vašar u Loznici\nNa lozničkom buvljaku u prigradskom naselju Klupci danas je održan Velikogospojinski vašar, koji je okupio trgovce i posetioce iz više mesta Srbije i Republike Srpske. Posle nešto čuvenijeg Vidovdanskog, ovo je drugi vašar koji se svake godine tradicionalno organizuje u Loznici. Vašarište zauzima površinu od tri hektara, a podeljeno je na prostore za ulične prodavce, ugostiteljske šatre i zabavni park. Deca su se najviše zabavljala u parku,


Sistem standardizacije na nacionalnom nivou se ostvaruje kroz saradnju države, privrede i drugih zainteresovanih strana preko Nacionalnog tijela za standardizaciju.\nRadi ostvarivanja ciljeva standardizacije, ispunjavanja zahtjeva međunarodne zajednice i Evropske Unije po pitanju standardizacije kao i sprovođenja aktivnosti na donošenju crnogorskih standarda, Vlada Crne Gore je na sjednici od 29. marta 2007. godine donijela Odluku o osnivanju Instituta za standardizaciju Crne Gore ("Službeni list RCG", br.21/2007), kao Nacionalnog tijela za standardizaciju Crne Gore.\nImajući u vidu da je primarna djelatnost Instituta za standardizaciju Crne Gore razvoj i donošenje crnogorskih standarda, a u skladu sa preporukama i zahtjevima međunarodnih i evropskih organizacija za standardizaciju, koristimo priliku da pozovemo sve zainteresovane strane da prijavom za članstvo u Institutu i učešćem u radu stručnih tijela Instituta na donošenju standarda, daju svoj doprinos razvoju sistema standardizacije u Crnoj Gori, a samim tim podstaknu razvoj crnogorske privrede i društva uopšte.\nInstitut obavlja sljedeće poslove:\ndonosi, razvija, preispituje, mijenja, dopunjava i povlači crnogorske standarde i srodne dokumente;\nobezbjeđuje usaglašenost crnogorskih standarda i srodnih dokumenata sa međunarodnim i evropskim standardima;\nvodi registar crnogorskih standarda i srodnih dokumenata u svim fazama razvoja;\nučestvuje u izradi i preispitivanju standarda i srodnih dokumenata koje donose međunarodne i evropske organizacije za standardizaciju u oblastima za koje postoje potrebe i interesi Crne Gore, a za koje se očekuje preispitivanje ili donošenje crnogorskih standarda i srodnih dokumenata;\nsarađuje sa međunarodnim i evropskim organizacijama za standardizaciju i nacionalnim tijelima za standardizaciju zemalja potpisnica odgovarajućih sporazuma iz oblasti standardizacije;\nizvršava druge zadatke u skladu sa obavezama iz međunarodnih ugovora u oblasti standardizacije koji obavezuju Crnu Goru;\nobezbjeđuje dostupnost javnosti crnogorskih standarda, srodnih dokumenata, publikacija, kao i standarda i publikacija odgovarajućih međunarodnih i evropskih organizacija i drugih zemalja i vrši njihovu prodaju;\npriprema godišnje planove donošenja crnogorskih standarda;\ndjeluje kao informacioni centar, u skladu sa zahtjevima predviđenim odgovarajućim međunarodnim sporazumima i obavezama koje proizlaze iz članstva u odgovarajućim međunarodnim i evropskim organizacijama za standardizaciju;\npredstavlja i zastupa interese Crne Gore u oblasti standardizacije u međunarodnim i evropskim organizacijama i tijelima za standardizaciju;\nodobrava upotrebu znaka usaglašenosti sa crnogorskim standardima i srodnim dokumentima, u skladu sa svojim pravilima;\nu skladu sa svojim pravilima, angažuje organizacije i asocijacije za izradu crnogorskih standarda i srodnih dokumenata u specifičnim oblastima;\npromoviše primjenu crnogorskih standarda i srodnih dokumenata;\nobavlja i druge poslove iz oblasti standardizacije, u skladu sa zakonom o standardizaciji i odlukom o osnivanju.


Vučić: Da vidim šta će Erdogan da kaže Tačiju i Hotiju - Sputnjik Srbija\n01:16 28 Septembar 2020\n13:49 06.09.2020 Preuzmite kraći link\nPredsednik Srbije Aleksandar Vučić izjavio je da razume političke igre u kojima neko želi da kaže da će još jedna muslimanska zemlja, misleći na Kosovo, da prizna Izrael, ali dodaje da treba sačekati, jer prvo Izrael mora da donese odluku po pitanju Kosova.\nVučić je rekao i da bi voleo da vidi šta će turski predsednik da kaže Hašimu Tačiju ili Avdulahu Hotiju ako ambasadu otvore u Jerusalimu, što je stvar koju Turska zamera Srbiji.\nNa konstataciju da Turci nisu srećni što Srbija premešta ambasadu u Jerusalim, Vučić je odgovorio da su svi pomali nesrećni, a ne smeju da priznaju Prištinu i ne smeju da kažu da će i Priština da otvara ambasadu u Jerusalimu, ako dobije priznanje.\n„Mnogi nisu srećni oko raznih stvari, videćemo… Da vidimo prvo šta će Izrael da uradi, da li će da prizna Kosovo. Zato Srbija i nije htela da potpiše taj, nego je imala svoj papir“, rekao je Vučić novinarima uoči sutrašnje runde pregovora na najvišem nivou u Briselu.\nOn je istakao da su Srbija i Izrael prijatelji i podsetio da je Srbija još 1917. godine bila prva zemlja u svetu koja je usvojila Balfurovu deklaraciju i priznala Izrael, te da veruje da će izraelska vlada umeti da ceni, preneo je Tanjug.\n„Razumemo političke igre u kojima neko želi da kaže kako će još jedna muslimanska zemlja, čitajte Kosovo, da prizna Izrael. Super ako će Kosovo da prizna Izrael, ali mora prvo Izrael da prizna Kosovo, a onda neka Kosovo radi svoj posao... Da vidim šta će Erdogan da kaže Tačiju i Hotiju“, rekao je Vučić.\nZajednica srpskih opština glavna tema u Briselu\nVučić je rekao da će glavna tema pregovora Beograda i Prištine u Briselu svakako biti Zajednica srpskih opština, kao i imovina.\n„Mislim da će glavna tema biti ZSO. Prvo ćemo da vidimo da li možemo da se dogovorimo oko tri teme, da vidimo da li će ići samo imovina ili još nešto uz imovinu, što su tražili Albanci. To su velike teme i potrebni su nam sati da o tome govorimo“, kazao je Vučić.\nVučić je poručio da će Beograd da se bori za interese Srba kojima je oteta imovina, navodeći da ima 18.000 stanova ili kuća koje su otete od Srba da bi se u njih uselio neko drugi.\nOn je dodao i da je izaslanika EU za dijalog Miroslava Lajčaka upoznao sa sporazumom iz Vašingtona i da nema problem s tim da se pohvali pred predstavnikom Unije, jer je postignuti sporazum dobar za Srbiju.\nEvropska unija bez sumnje želi ključnu ulogu za sebe u dijalogu Beograda i Prištine i da bude nosilac tog procesa, rekao je Vučić, dodajući da nisu „najsrećniji na svetu“ zbog sporazuma postignutog u Vašingtonu, ali da žele da iskoriste deo toga, kako bi proces još brže napredovao.\nNa pitanje novinara u Briselu kako je Lajčak reagovao na sporazum u Vašingtonu, Vučić je odgovorio da EU još analizira i da žele da iskoriste deo postignutog.\n„Da li su najsrećniji na svetu? Ko god bi to rekao, ne bi rekao istinu“, naveo je Vučić.\nUpitan da li misli da postignuto u Vašingtonu može da uđe u proces koji se vodi Briselu, Vučić je kazao da deo toga može nesumnjivo i da će to sigurno biti jedan od zaključaka.\nIzrael, Kosovo, EU, Brisel, Aleksandar Vučić


Lego otkriva: Najveća razlika između roditelja u Evropi i Americi – Savršena\nOmiljene igračke širom sveta – LEGO (foto:Sonny Abesamis/Flickr.com)\nPre samo deceniju, kompanija Lego je bila na ivici bankrota i morala je da se takmiči sa internetom i video igrama, s obzirom da se tržište sve više razvijalo u tom pravcu. Kako bi opstali, sproveli su opsežno istraživanje i došli do zaključka da postoji razlika između roditelja u Evropi i u Americi, te je neophodan drugačiji pristup za svako tržište.\n“Američki roditelji ne vole preterano da se igraju sa svojom decom i pomažu im oko igara. Mnogo više vole kada deca sama nauče da se sama igraju” – kaže Anne Flemmert-Jensen, lider u Future Lab razvojnom centru Lego.\nSa druge strane, roditelji u Evropi vole da sede na podu i provode više vremena igrajući se sa svojom decom.\nPostavlja se pitanje, šta je bolje, da li su američki roditelji suroviji nego Evropljani ili je to dobro za decu, jer se rano osamostale?\nČinjenica je da su [tweetherder]Lego setovi za američko tržište manje komplikovani kako bi deca mogla sama da se igraju[/tweetherder]. Međutim, to nije u suštini surovo, jer je kultura u tom području takva, za razliku od Evrope, gde stalno postoji tendencija o dužem boravku i odrastanju sa roditeljima (kasne dvadesete), dok se Amerikanci rano osamostaljuju.\nTags: igračke, Izdvajamo, odrastanje, vaspitanje, zanimljivost


Republika / Stigla "Heorina": Poslušajte novu pesmu Anastasije Ražnatović!\n- Iz do sada neobjašnjivih okolnosti nedovršena verzija pesma "Heroina" koja je trebala da se nađe na mom prvom albumu je procurela u etar pre nego što sam želela da je predstavim publici. Nisam htela da dozovolim da pesma kruži po društvenim mrežama jer nije bila dovršena u potpunosti, već sam donela odluku da objavim pesmu kroz video sa tekstom. Bilo mi je veoma teško kada sam shvatila da se neko igra sa mojim radom i trudom, pogovo što sam na ovom projektu radila od oktobra prošle godine. Meni je "Heriona" nešto što do sada nisam snimila, svidela mi se čim mi je ponuđena, a verujem da će odlično proći kod publike. Tokom narednih mesec dana snimiću i spot, a u međuvremenu čeka vas još nekoliko iznenađenja sa moje strane. Jedva čekam da čujem komentare i utiske publike - izjavila je Ražnatovićeva.\nEstrada Zabava Poznate ličnosti Anastasija Ražnatović Pevačica


Selaković: Opasne Bakirove izjave – BiGportal.ba\nSelaković: Opasne Bakirove izjave\nGeneralni sekretar predsjednika Srbije Aleksandra Vučića Nikola Selaković rekao je za RTS da intervju Bakira Izetbegovića, u kojem je rekao da se nada da će BiH priznati jednostrano proglašenu nezavisnost Kosova, ima veliku težinu i da je veoma opasna.\nIstiče da je predsjednik Vučić mnogo uložio u odnose sa Bošnjacima i da je uvjeren da će odgovor Srbije biti ozbiljan i na liniji odgovorne politike.\nNikola Selaković, generalni sekretar predsjednika Srbije, gostujući u jutarnjem Dnevniku Radio-televizije Srbije, rekao je da je izjava bošnjačkog člana Predsjedništva BiH Bakira Izetbegovića da bi Bosna i Hercegovina “treba priznati Kosovo opasna i zabrinjavajuća i da bi trebalo da razmisli o tome što je rekao.”\nZbog toga je predsjednik Srbije Vučić zakazao sjednicu Savjeta za zaštitu nacionalne bezbjednosti Srbije.\nNaveo je da Izetbegović s jedne strane ne priznaje teritorijalni integritet Srbije, a s druge strane poteže sva sredstva za očuvanje teritorijalnog integriteta BiH.\nSelaković je podsjetio i da se Izetbegović, govoreći o Sandžaku, na najteži mogući način miješao u unutrašnja pitanja Srbije zaboravljajući da unutrašnje odnose u Srbiji ne uređuje međunarodni sporazum kao što je Dejtonski.\nNikola Selaković je rekao da je predsjednik Aleksandar Vučić u svakoj prilici isticao podršku teritorijalnom integritetu BiH, i onda kada mu to nije donosilo političke poene i da je izražavao spremnost da sasluša i razumije potrebe bošnjačkog naroda u BiH i u Srbiji.\nDodao je i da se nada da će međunarodna zajednica reagovati, ali je rekao da iskreno ne vjeruje da će se to dogoditi.\nNikola Selaković dodaje da je hrvatski član Predsjedništva BiH Dragan Čović rekao jasno i principijelno da neće priznati jednostrano proglašenu nezavisnost Kosova i dodao je da Srbija takav stav i odnos umije da cijeni.\nNikola Selaković je najavio će Srbija vrlo brzo izaći sa službenom Izjavom u kojoj će odgovoriti na izjavu Bakira Izetbegovića.


Ostali sportovi - Startuje Liga mladih šampiona\nStartuje Liga mladih šampiona\nNapisano u kategoriji Ostali sportovi, 16 novembra, 2010\nPod pokroviteljstvom grada Pančeva, a u organizaciji Saveza za školski sport održana je konferencija za novinare povodom početka Lige mladih šampiona učenika i učenica petih i šestih razreda osnovne škole. Prisutnim direktorima i predstavnicima škola i učenicima u ime grada obratio se Nikola Damnjanović, član Gradskog veća zadužen za sport i omladinu, dok je o kriterijumima i propozicijama takmičenja govorio Borisav Stanković, gen.sek.Saveza za školski sport grada Pančeva.\nNa konferenciji je rečeno da je Gradska uprava podržala strategiju razvoja lokalnog sporta kroz organizovanje školskih liga kao prioritet, da bi se što veći broj dece ukljičio, odnosno bavio sportom. Svečani defile ekipa zakazan je za 24.novembar u hali sportova na Strelištu, kada će i početi prve utakmice u košarci, odbojci i malom fudbalu.\nBiće odigrano ukupno oko 160 utakmica, raspoređenih po fiskulturnim školskim salama, dok će finalne utakmice biti igrane u hali sportova, uz direktan prenos jedinstvenog sportskog portala Poluvreme.rs. Svoj doprinos u praćenju Školskog sporta daće lokalni mediji RTV Pančevo i Pančevac.


BELA KOLEKCIJA PUTNIH AKSESOARA - Lux Life luksuzni portal: Moda, Stil, Trendovi, Kolekcije 2014...\nBELA KOLEKCIJA PUTNIH AKSESOARA\nGlobe-Trotter nam je više puta predstavio predivne putne aksesoare…\nIako su svi vredni pomena, dozvolite nam da navedemo nekako: The Goring Hotel Luggage Collection, Union Jack i Skyfall kolekciija koja služi kao komemoracija za 50 godišnjicu Džejms Bonda. Zahvaljujući njihovoj najskorijoj kolaboraciji sa Etiquette Clothiers, sada imamo novi set putnih aksesoara, koji su u ograničenoj “White” seriji. Ovo je inače druga saradnja ovog brenda.\nNije ništa loše u zaljubljivanju u ovu predivnu kolekciju bele lepote. Ručno napravljeni u engleskoj, ovi specijalni aksesoari, ograničenog izdanja, imaju crne akcente. Njihovoj ekskluzivnosti dodaje svilena postava Cena je 2.500 dolara za celu kolekciju koja može biti kupljena u Etiquette Clothiers.\nPROČITAJTE SLEDEĆI TEKST: LOUIS VUITTON JESEN/ZIMA LINIJA


Pravila o zaštiti privatnosti – Poseidon, zvanični veb sajt | Apartmani u gradu Stafilos\nOva Izjava o zaštiti privatnosti se odnosi na veb sajt poseidon-stafylos-gr.book.direct koji je u vlasništvu i kojim upravlja objekat Poseidon. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: poseidon-stafylos-gr.book.direct. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na poseidon_villas@yahoo.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na poseidon_villas@yahoo.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na poseidon_villas@yahoo.com . Takođe, svoja pitanja i nedoumice možete da uputite lokalnim organima za zaštitu podataka.


Pretplatnici "Telekoma" mogu da gledaju N1 - Istinomer\n„Telekom u svom programu daje i kanal N1. Tako da onaj ko ima Telekomov program, odnosno koristi Telekom kao distributera, apsolutno može da gleda televiziju N1.”\nhttps://www.istinomer.rs/izjava/pretplatnici-telekoma-mogu-da-gledaju-n1/ 2019-07-26 2 5 0 Skoro neistina Istinomer\nPremijerka Ana Brnabić je odgovarajući na poslanička pitanja u Skupštini Srbije 25. jula izjavila da svaki građanin koji koristi „Telekom“ kao distributera “apsolutno može da gleda televiziju N1”, jer „Telekom“ u svojoj ponudi programa ima i taj kanal. Brnabić je dodala i da nije tačno da dve trećine građana ne može da gleda N1, jer “SBB kao distributer medijskog sadržaja drži 53 odsto tržišta”.\nIstog dana je televizija N1, međutim, demantovala premijerkinu tvrdnju, navodeći da to nije tačno.\n“Program TV N1 nije u ponudi Telekomovih kanala, niti je to bio slučaj od početka emitovanja našeg programa u oktobru 2014. Tu informaciju imaju korisnici Telekoma u većinskom državnom vlasništvu, a to se može proveriti i u zvaničnoj ponudi kanala na internet portalu tog kablovskog distributera”, saopštio je N1.\nOva televizija je navela da je njena publika “ograničena isključivo na distributere koji imaju njihov program u svom paketu”, a da kablovski distributeri u Srbiji ne pokrivaju celu teritoriju države.\nNa sajtu „Telekoma“ jasno su naznačeni svi kanali koje korisnici pretplaćeni na neki od “paketa” Telekoma mogu da gledaju. U ponudi od skoro 1.000 domaćih i stranih kanala nema televizije N1.\nOdnedavno, međutim, na tržištu Srbije, postoji i distributer kablovskih usluga “Supernova”, iza koga stoje povezana pravna lica, koja su deo Telekom Srbija Grupe (Kopernikus technology d.o.o. Beograd, Radijus vektor d.o.o. Beograd, Avcom d.o.o. Beograd, Masko d.o.o. Beograd, BPP ING d.o.o. Grocka i Citadela Komunikacije d.o.o. Beograd).\nU njihovoj ponudi kanala se, između ostalog, nalazi i televizija N1.\nDakle, građani koji koriste „Telekom“ kao distributera televizijskih kanala, nemaju mogućnost da gledaju televiziju N1, kao što tvrdi premijerka, jer je nema u njihovoj ponudi kanala. Sa druge strane N1 jeste u ponudi operatera “Supernova”, koji je u vlasništvu „Telekom Srbija Grupe“, pa Ana Brnabić za ovu izjavu dobija ocenu “skoro neistina”.\nDan kasnije, na pitanje novinara zašto je izjavila da se TV N1 nalazi u kablovskoj ponudi „Telekoma Srbija“ premijerka je istakla da je ipak mislila na operatera „Supernova“.\nInače, premijerka Brnabić je, odgovarajući na poslanička pitanja 25. jula, takođe izjavila da je utvrđeno da su televizije N1, Nova S i Sport klub registrovane u Luksembrugu.\n“Čini mi se da je nama svima bez sumnje jasno da su to domaći kanali. Ja sad ne znam kako mi možemo da se pravimo ludi i kažemo da su to strani kanali. U ovom slučaju sigurno se radi o rupi u zakonu, to je moje mišljenje”, rekla je premijerka i dodala da je potrebno da se “utvrdi odakle SBB dobija signal recimo na TV N1”.\nPrema njenim rečima, SBB takođe ne poštuje Zakon o elektronskim komunikacijama, jer je na prvo mesto stavio N1, na drugo Novu S, a RTS se nalazi tek na trećem kanalu.\nDa podsetimo, vlasnik televizije Adria News iz Luksemburga je 28. 3. ove godine uputio pismo na više od 130 adresa međunarodnih i nevladinih organizacija, medijskih asocijacija, kao i Evropske unije i zatražio zaštitu televizije N1 i njenih novinara “od kampanje koju protiv N1 vode visoki državni, vladini i funkcioneri vladajuće koalicije”.\nAna Brnabić Telekom N1 Supernova


Izveštaj sa koncerta 22. oktobra 2015.\nAktivnosti Izveštaji sa manifestacija Izveštaj sa koncerta 22. oktobra 2015.\nKoncert SERBIAN JAZZ,BRE!\nU sali Akzent teatra, ljubitelji džeza su u četvrtak 22. oktobra imali priliku da na delu vide beogradsku multimedijalnu postavku „Serbian Jazz, BRE!“.\nOvaj projekat je od samog svog nastanka privukao veliku pažnju javnosti, što je rezultiralo mnogobrojnim nastupima na festivalima u zemlji i inostranstvu. Publiku u Akzentu su prijatno iznenadili svežim, modernim i autentičnim izvođenjima kako autorskih kompozicija klaviriste Aleksandra Jovanovića, tako i nekolicine aranžmana poznatih srpskih autora balkanskih numera.\nJednoipočasovno druženje je započeto predstavljanjem mahom novih kompozicija sa drugog albuma, pod nazivom „Serendipity“, a zatim se na repertoaru našla i neizostavna koncertna posveta legendarnom Lali Kovačevu, zaštitnom znaku balkanskog opusa. Sviračka kompetentnost, ali i iznijansiranost svirke svakog od pojedinaca bili su na visokom nivou, što je samo jedan od dokaza da ovaj sastav još nije dostigao svoj vrhunac i da se njihova evolucija nalazi u konstantnom usponu.\nČitavu muzičku priču je, svojim video zapisima i idejom da se slikom zabeleži trenutak „spiritualnog iskustva“, kroz koji muzičari ovog specifičnog žanra prolaze u momentu stvaranja, pratio i fotograf Ivan Grlić.\nTakođe, treba istaknuti i podršku u vidu istaknutog srpskog perkusioniste Uroša Šećerova, koji je svojim gostovanjem u mnogome doprineo šarenolikosti u izvođenju.


N1 info\t17.05.2019 15:36\nPredsednik Srbije Aleksandar Vučić izjavio je da vlasti u Prištini nameravaju da uhapse 26 policajca sa severa Kosova i još 15 osoba pod izgovorom da su učestvovali u korupciji.\n"Od ponedeljka žele da uhapse 26 policajaca sa severa Kosova i još 15 lica pod izgovorom da su učestovali u korupciji, da bi sever ostao nezaštićen, pre svega Kosovska Mitrovica i da bi mogli da urade najprljavije stvari protiv našeg naroda", rekao je Vučić za RTS.\nOn je rekao da je Srbija o tome obavestila sve međunarodne institucije.\n"Zatim bi sledio zvršni čin ovladavanja prostorima gde žive Srbi, a posebno na severu", rekao je Vučić i dodao da će Srbija reagovati uzdržano, smireno, ali će sačuvati i zaštiti svoj narod.\nKomentarišući rezoluciju koju je Priština usvojila o "genocidu Srbije", Vučić je rekao da neki narodi na Balkanu ne razumeju i ne mogu da pronađu put u budućnost.\n"Jedini put koji vide jeste mržnja prema srpskom narodu, iako će uvek reći da je to protiv onih koji su činili zločine prema njihovom narodu. I ne mogu da se okrenu ni radu, ni poslu, trgovini, ekonomiji. Neki su samo obukli odela i stavili kravate, a izašli su iz šume i razumljivo je da na takav način govore", rekao je Vučić.\nPrema njegovim rečima, problem je to što Evropa i svet nisu reagovali kada su formirali vojsku, kada su odbili da formiraju Zajednicu srpskih opština, optuživali Srbe za sve moguće zločine, a nisu imali nijedan dokaz, kada je usvojena platforma o dijalogu.\nVučić je rekao da je Srbija upozoravala i na tu rezoluciju i na donošenje drugih "sumanutih odluka" zbog kojih svaki Srbin treba da se oseća ugroženo.\nPrema njegovim rečima, Srbija će morati na ovo da reaguje.\nKako je rekao, biće različiti opštih akta koje će usvojiti Skupštini, a verovatno i određenih podzakonskih akata koje će usvajati Vlada.\nGovoreći o izborima za predsednike četiri opštine na severu Kosova u nedelju, 19. maja, Vučić je rekao da ne očekuje da izborni dan protekne mirno i zamolio Srbe da izađu u što većem broju.\nRekao je i da su "mnogi vodili hajku protiv njega" zbog ideje razgraničenja oko kosovskog pitanja, a da "nisu znali o čemu se radi, i sve to vreme nisu ni pitali".\n"Godinu dana vode hajku protiv mene zbog ideje razgraničenja, a sad kažu da 'ne znaju o čemu se radi'. Kako vodite hajku protiv nečega, a ne znate o čemu se radi? A za sve to vreme niste ni pitali, a bio sam spreman za dijalog sa svima koji su hteli da razgovaraju o Kosovu", rekao je Vučić.\nOn je kazao da mnogi želeli da dočekaju trenutak da kažu: "Svako rešenje koje donesete je loše".\nVučić je istakao da kako stvari stoje vanrednih izbora neće biti, već početkom sledeće godine, "na zimu, proleće, svejedno".


Vrlo je moguća blokada izbora naredne godine\nSDP će u hitnu proceduru uputiti zakon kojim želi spriječiti moguću blokadu izbora u BiH 2022. godine. Najavio je to na danšnjoj konferenciji za novinare Saša Magazinović, predsjedavajući Kluba zastupnika te stranke u Predstavničkom domu Parlamenta BiH.\nMagazinović je kazao da u toj stranci imaju saznanja da bi neusvajanja budžeta institucija BiH u narednoj godini Opći izbori mogli biti blokirani.\n“Jedan od scenarija koji je u opticaju i koji je vrlo moguć jeste da se blokira održavanje izbora 2022. godine. I kolege iz vladajućih stranaka raspolažu sa ovim informacijama”, naveo je Magazinović.\nKako je objasnio, njihov prijedlog zakona sadrži mehanizam za sprječavanje te blokade, na način da bi održavanje izbora moglo biti osigurano i za vrijeme privremenog finansiranja.\nMagazinović je danas govorio i o principima za vođenje pregovora o promjeni Izbornog zakona BiH. Obrazlažući četiri principa koje zagovara ova stranka, on je rekao da u pregovorima treba da učestvuju sve parlamentarne političke stranke na nivou BiH, da proces pregovora treba biti transparentan, da se sve aktivnosti odvijaju u zgradi Parlamenta BiH, a a da rezultat pregovora treba biti implementacija presuda i pošten izborni proces.\nNa današnjoj konferenciji obratio se i Irfan Čengić, SDP-ov federalni zastupnik, koji je podsjetio da budžet institucija BiH nije usvojen još ni za ovu godinu, te je tek bio sumnjičav u vezi onoga za narednu.\n> Saša Magazinović smatra da je prijedlog HDZ-a probni balon i da neće proći


Demokrate nisu mogle da usvoje zakon koji, ako ne budu stupio na snagu u određenom roku preti da destabilizuje američku ekonomiju koja se bori da prevaziđe krizu izazvanu pandemijom kovida-19, prenosi Rojters.Tesno senatsko glasanje, 48 glasova „za“ , 50 „protiv“ nije bilo dovoljno da „prođe“ predlog zakona jer je za usvajanje zakonskog akta potrebno najmanje 60 glasova senatora.Lider demokrata u Senatu Čak Šumer glasao je i sam protiv kako bi dobio priliku da sazove novu sednicu Senata i organizuje novo glasanje.Demokrate koje imaju tesnu većinu u oba doma Kongresa sada imaju samo tri dana da pronađu novi način da vlada nastavi aktivno da funkcioniše jer se u četvrtak završava budžetska godina i državna administracija ostaje bez finansijskih izvora.Privremeno gašenje vlade bio bi veliki neuspeh za Bajdenove demokrate koji su se pozicionirali kao odgovorna stranka nakon haotičnog perioda vladavine republikanca Donalda Trampa, navodi Rojters.Džon Vilijams, predsednik Banke federalnih rezervi u Njujorku izjavio je da se zbog neusvajanja mera „očekuje ekstremna reakcija tržišta“, prenosi „Fajnenšel tajms“.„Američka centralna banka neće moći da ublaži docnju vladinog duga. Investitori bi mogli da postanu ekstremno nervozni, a može se očekivati i ekstremna reakcija na tržištu. Ukoliko vlada ne bude plaćala svoje obaveze, to će stvoriti veoma negativnu situaciju ne samo u SAD, već i širom sveta“, rekao je Vilijams.\nsvet, ekonomija, senat, sjedinjene američke države, svet – ekonomija\nOštro podeljeni američki Senat nije uspeo da izglasa meru o gornjoj granice saveznog duga i tako izbegne delimično gašenje vlade, jer su republikanski poslanici uskratili svoje glasove neophodne za prevazilaženje zastoja.\nDemokrate nisu mogle da usvoje zakon koji, ako ne budu stupio na snagu u određenom roku preti da destabilizuje američku ekonomiju koja se bori da prevaziđe krizu izazvanu pandemijom kovida-19, prenosi Rojters.\nTesno senatsko glasanje, 48 glasova „za“ , 50 „protiv“ nije bilo dovoljno da „prođe“ predlog zakona jer je za usvajanje zakonskog akta potrebno najmanje 60 glasova senatora.\nLider demokrata u Senatu Čak Šumer glasao je i sam protiv kako bi dobio priliku da sazove novu sednicu Senata i organizuje novo glasanje.\nDemokrate koje imaju tesnu većinu u oba doma Kongresa sada imaju samo tri dana da pronađu novi način da vlada nastavi aktivno da funkcioniše jer se u četvrtak završava budžetska godina i državna administracija ostaje bez finansijskih izvora.\n„Naša zemlja sada je suočena sa dve katastrofe nastale u režiji republikanaca: gašenje vlade i docnju u otplati nacionalnog duga“, rekao je Šumer posle glasanja, prenose američki mediji.\nPrivremeno gašenje vlade bio bi veliki neuspeh za Bajdenove demokrate koji su se pozicionirali kao odgovorna stranka nakon haotičnog perioda vladavine republikanca Donalda Trampa, navodi Rojters.\nDžon Vilijams, predsednik Banke federalnih rezervi u Njujorku izjavio je da se zbog neusvajanja mera „očekuje ekstremna reakcija tržišta“, prenosi „Fajnenšel tajms“.\n„Američka centralna banka neće moći da ublaži docnju vladinog duga. Investitori bi mogli da postanu ekstremno nervozni, a može se očekivati i ekstremna reakcija na tržištu. Ukoliko vlada ne bude plaćala svoje obaveze, to će stvoriti veoma negativnu situaciju ne samo u SAD, već i širom sveta“, rekao je Vilijams.


Back TURIZAM TURISTIČKE ORGANIZACIJE Zapažen nastup TO Zlatibor na Sajmu turizma\nsreda, 29 februar 2012 09:33\nTuristička organizacija Zlatibor je prema ustaljenoj tradiciji ponudu turističke destinacije osmislila zajedno sa zlatiborskim hotelijerima, koji su, opet, posetioce sajma obradovali brojnim popustima na usluge smeštaja. Za sve ljubitelje zimskih aktivnosti i onih koji odluče da posete Zlatibor tokom marta i aprila, hotelijeri su obezbedili dodatne popuste na svoje usluge koje su niže od 10-50 odsto.\nPopust od 10 odsto za boravak duži od 5 dana nude Konačište TOZ, Hotel „Palisad“i renoviarno Odmaralište „Dunav“. Hotel „Braća Sekulić“ ponudio je svoje usluge do kraja aprila po 20 odsto nižim cenama, a Hotel „Olimp“ pod istim povlasticama, ali do kraja marta. Hotel „Mona Zlatibor“ za rane rezervacije odobrava 25 odsto nižu cenu, a novootvoreni Hotel & Spa „Idila“ 15 - 25% popusta do 6. aprila. Hotel „Prezident“ će tokom marta odobravati popuste od 40% za vikend , a čak 50% za produženi vikend. S obzirom da je visina snežnog pokrivača na stazama Ski centra Tornik oko 70 santimetara, kao i da su Skijališta Srbije donela su odluku o popustu u visini od 50 % na cene trodnevnih i četvorodnevnih ski karata kupljenih ponedeljkom, odnosno trodnevnih ski karata kupljenih utorkom, očekuje se da će zimska turistička sezona oboriti sve rekorde po broju posetilaca.\nPoseban akcenat ovogodišnjeg nastupa je bio na gastro ponudi zlatiborskog kraja, pa je za tu priliku na štandu bio obezbeđen gastro pult na kome su izlagači svakodnevno predstavljali svoje proizvode.\nSirogojno kompani se predstavilo sušenim proizvodima od maline, šumske borovnice, crne ribizle, višnje i šljive.\nSpecijalna bolnica „Zlatibor“ je izložila „Čigotinu posnu trpezu“ drugog dana sajma, a pored hrane istog dana posetioci su degustirali i proizvode „Stare Zlatiborke“, domaću rakiju.\nDomaćinstvo „Boškova voda“ iz Ljubiša je privuklo posebnu pažnju svojim domaćim proizvodima, projom, sirom, kajmakom i kačamakom koji su pripremali na štandu.\nPored gastro ponude, naglasak je bio i na aktivnom odmoru. Tako su, između ostalih, štand Turističke organizacije „Zlatibor“ posetili su omladinci FK Crvena Zvezda, koji su delili promotivni materijal o fudbalskom kampu koji će se tradicionalno održati na Zlatiboru ma kome sada ima više fudbalskih terena nego ikada ranije, pa je moguće da se istovremeno priprema više ekipa.\nOvako organizovan i sadržajan nastup nije mogao ostati nezapažen, pa je Turistička organizacija regije Zapadna Srbija na Beogradskom sajmu dobila je priznanje za najbolji nastup na sajmu u kategoriji najbolja „Regionalna turistička organizacija“ za 2012. godinu.


REPLIKA LAFAJETOVE HERMIONE STIGLA U HALIFAKS - KULTIM - književnost, poezija, stvaralaštvo, kultura\nReplika „Hermione“, fregate kojom je 1780. francuski general markiz Lafajet stigao do Bostona, gde se priključio američkoj strani u Ratu za nezavisnost, stigla je juče u Halifaks, poslednju etapu na obali Severne Amerike pre povratka u Francusku.\n„Hermionu“, simbol francusko-američkog prijateljstva, dočekalo je u luci nekoliko stotina ljudi.\nDolazak broda u Halifaks predviđen je u znak obeležavanja bitke kod Luisburga u julu 1781. godine usred rata za nezavisnost. „Hermiona“ i drugi francuski brodovi napali su u Halifaksu nekoliko zgrada britanske mornarice, koja se na kraju predala.\n„Hermiona“ je 4. jula učestovala je u nautičkoj paradi u Njujorku, tokom koje je „pozdravila“ Kip slobode u SAD koje su tog dana obeležavale državni praznik, Dan nezavisnosti.\nProlazak pored Kipa slobode, koji je takođe simbol prijateljstva Francuske i SAD, bio je cilj putovanja „Hermione“, koja je 5. juna iz Francuske stigla u Jorktaun posle šest meseci plovidbe preko Atlantskog okeana.\nReplika „Hermione“, 65 metara dugog broda čija je izgradnja počela 1997, porinuta je u francuskoj luci Rošfor, odakle je i Lafajet zaplovio ka Americi.\nPrevPrethodnaSPEKTAKULARNA OTKRIĆA: U BEOGRADU OTKRIVEN PRVI FILM IKAD SNIMLJEN O ZAGREBU\nSledećaNA FESTIVALU U PULI TRI FILMA IZ SRBIJENext


PDP: Ne zaboravimo da su Pale rodno mjesto Republike Srpske | Palelive.com\nPočetna Novosti Aktuelnosti PDP: Ne zaboravimo da su Pale rodno mjesto Republike Srpske\nNa više javnih površina na Palama danas su postavljeni bilbordi sa porukom „Ne zaboravimo da su Pale rodno mjesto Republike Srpske“.\nBilborde su postavili članovi Opštinskog odbora PDP-a Pale.\nČlan Predsjedništva PDP-a Miroslav Brčkalo izjavio je Srni da je akcija organizovana zbog toga što bar dio manifestacija u okviru proslave 20 godina od stvaranja Republike Srpske nije održan na Palama gdje su bile smještene prve institucije Srpske.\nRepublika Srpska danas obilježava dvadeset godina postojanja, te slavi Dan i krsnu slavu – Svetog arhiđakona Stefana i tim povodom u Banjaluci je organizovan niz manifestacija.\nPrethodni članakIzvedene srpske stare pjesme\nNaredni članakOrganizovan doček pravoslavne Nove godine u Palama


Evo kakav odnos supruga pokojnog Mande ima sa njegovom decom iz prvog braka! - alo.rs\nAUTOR: Ekipa „Alo!“ DATUM I VREME: 23.07.2019. 07:00\nAnja Mandić, supruga pokojnog glumca Milorada Mandića Mande, oduvek je isticala da joj je porodica na prvom mestu, a sada se ekipa „Alo!“ u to i uverila!\nAnja Mandić sa porodicom, Foto: Alo!\nNaime, naš paparaco uslikao je Anju dok je uživala u šetnji sa sinom Andrijom i Markom, koga je Manda dobio u prvom braku.\n- Anja je oduvek imala dobar odnos sa Mandinom decom iz prvog braka, jer joj je važno da njen sin Andrija odrasta uz braću i sestru. Sva Mandina deca imaju odličan odnos s Andrijom i on je u porodici miljenik jer je najmlađi - ispričao je izvor blizak porodici pokojnog glumca i dodao:\nAnja Mandić , Foto: Alo!\n- Sa druge strane, i Anja uživa u trenucima koje provodi sa porodicom, a otkako je njen suprug preminuo, ništa se nije promenilo u njenom odnosu sa Mandinom decom iz prvog braka. Njihov odnos je čak postao čvršći i bolji, jer se svi trude da što više vremena provedu zajedno - kaže naš izvor.\n- Svaki put kada ima slobodan dan, Anja voli da ga provede sa Andrijom, a tada je obavezno u njihovom društvu i jedno od Mandine dece iz prvog braka. Ako im obaveze to dozvoljavaju, Mandićima nije strano da zajedno odu na izlet ili na kraće putovanje, a jednom nedeljno se vide na piću ili ručku. Jednostavno, oni su porodica, a to je nešto što porodica radi - ispričao je izvor „Alo!“.\nGrand se oglasio i otkrio istinu o Mariji Šerifović i napuštanju Zvezda Granda!\n"MI SMO SAMO BROJ INDEKSA!" Studenti univerziteta traže umanjenje školarine za 30 posto\nČOVEK MALER! Marković je ponovo povređen, čeka ga duža pauza!


Odlična saradnja Srbije i Kube, složili se ministri na marginama GS UN\nPrvi potpredsednik Vlade i ministar spoljnih poslova Republike Srbije Ivica Dačić sastao se sa ministrom inostranih poslova Kube Brunom Rodrigesom Pariljom na marginama 69. zasedanja Generalne skupštine Ujedinjenih nacija.\nNa današnjem sastanku, prvom u nizu aktivnosti koje će ministar ove nedelje imati u Njujorku, bilateralna saradnja Srbije i Kube ocenjena je kao odlična. Šef srpske diplomatije zahvalio se i ovom prilikom Kubi na podršci po pitanju Kosova i Metohije i pozvao kubanskog kolegu da poseti Srbiju.\nMinistar Rodriges Pariljo preneo je interesovanje Kube za produbljivanje saradnje u oblasti tehnologije, medicine i farmaceutske industrije. Takođe, podržao je inicijativu za unapređenje odnosa Srbije sa Zajednicom država Latinske Amerike i Kariba (CELAC).\nKljučne reči: Kuba Ivica Dačić


U PORESKIM RAJEVIMA MILIJARDU EVRA IZ SRBIJE Ubedljivo najviše novca otišlo je u jednu ofšor zonu, a svaka treća firma se bavi istim POSLOVIMA\nEvropska unija dodala je nekoliko novih zemalja na svoju "crnu listu" poreskih oaza, odnosno novčanih rajeva u koje godišnje i iz Srbije odu milioni evra. Kompanije koje imaju sedište u ove četiri zemlje ubuduće će se suočiti sa većom kontrolom svojih finansijskih transakcija, a postaju i sumnjivije na tržištu, čime gube poverenje svojih poslovnih partnera.\nU Srbiji 80 odsto kompanija nije otpuštalo zaposlene, a oko 70 procenata nije smanjivalo plate radnicima tokom vanrednog stanja uvedenog zbog epidemije Kovid-19, pokazuje istraživanje sajta Poslovi Infostud, sprovedeno u poslednjoj sedmici maja. Anketa je obuhvatila 2.285 ispitanika i 450 kompanija.\nPolovina gostiju koji borave u Budvi zarađuje ispod 500 evra mesečno, dok sedam odsto turista ima lične prihode više od 2.000 evra, pokazalo je istraživanje tržišta Guest Survey za prošlu godinu.\nAutomobili Nemaca stariji su nego ikada, pokazuje istraživanje prema kojem je čak 9,7 odsto od ukupno 47,7 miliona putničkih automobila starije od 20 godina. Prosečna starost putničkih vozila na nemačkim putevima je 9,6 godina, što je rekordna starost u Nemačkoj.


Dodik: Izetbegović pokazuje svoju nervozu, jer neće nikakav dogovor sa Srbijom - BKTVNews\nDodik: Izetbegović pokazuje svoju nervozu, jer neće nikakav dogovor sa Srbijom\n06. Decembar 2017. u 17:56\nMilorad Dodik, predsednik Republike Srpske, oštro je danas kritikovao neprimereno ponašanje Bakira Izetbegovića u Beogradu.\nOn je istakao da je očigledno da politika stabilnosti koju Srbija vodi u regionu nema partnera u Sarajevu.\n"Taj događaj danas govori o tome koliko je Bakir Izetbegović sledbenik politike svoga oca, koja je jasno definisana u Islamskoj deklaraciji, koju je Alija davno napisao", rekao je Dodik za Tanjug.\n"Zato Izetbegović pokazuje svoju nervozu i očigledno ne želi da održi konzistentnim nijedan dogovor koji bi mogao da se postigne u saradnji sa Srbijom", smatra predsednik RS.\n"Srbija ostaje, i danas je to pokazano od predsednika Vučića, zemlja regionalne stabilnosti, zemlja koja uvažava region i na taj način svoje kapacitete usmerava na dodatnu stabilizaciju. Ali očigledno da u BiH takva politika Srbije nema partnera", ocenjuje Dodik.\n"U svakom slučaju neprimeren je potez Izetbegovića, da na konferenciji za novinare ingnoriše rezultate dogovora postignute na neposredno završenom sastanku", rekao je Dodik.\nDodik kaže da je uveren da predsednik Vučić nije ni očekivao drugačije njegovo ponašanje, što je "meni, naravno, poznato".\nVučić dočekao članove Predsedništva BiH ispred Palate Srbija (FOTO)\n"Izetbegović je drugačiji danas, jer nije čekao da se vrati u Sarajevo, nego je to uradio na samoj konferenciji u Beogradu, što daje drugu dimenziju odnosa", rekao je Dodik istakavši da to samo pokazuje da je BiH nemoguća zemlja, što je već svima poznato.\nNažalost, dodao je, mi koji tamo živimo primorani smo da "živimo tuđe frustacije".\nDogovoreno na sastanku: BiH neće priznati nezavisnost Kosova i Metohije\nTagovi: milorad dodik, republika srpska, bakir izetbegović, region,


Maduro ne planira posetu Rusiji - Sputnjik Srbija\n17:10 19 Jun 2021\nMaduro ne planira posetu Rusiji\n17:18 27.03.2019 Preuzmite kraći link\nPredsednik Venecuele Nikolas Maduro ne planira da uskoro poseti Rusiju, saopštio je diplomatski izvor u Karakasu.\n„Koliko mi je poznato, tokom narednih meseci takva poseta se ne priprema“, rekao je izvor.\nMaduro: Gvaido priprema moje ubistvo\nPoslednji put venecuelanski lider je u Rusiji boravio početkom decembra prošle godine. Nakon njegove posete zaključeni su sporazumi o saradnji u rudarskom i naftno-prerađivačkom sektoru, postignuti su dogovori o proizvodnji zlata i izvozu ruske pšenice u tu latinoameričku zemlju.\nMeđutim, diplomatski izvor iz Karakasa je najavio da će u Moskvi 4. i 5. aprila biti održano zasedanje međuvladine komisije na visokom nivou, na kojem će učestvovati potpredsednik, ministar industrije Venecuele Tarek el Ajsami i potpredsednik Rusije Jurij Borisov.\n„U čast tog događaja očekuje se da će u Rusiju doputovati velika zvanična delegacija iz Venecuele“, rekao je izvor.\nVenecuelanski predsednik Nikolas Maduro saopštio je ranije da će na tom sastanku biti potpisano više od 20 dokumenata o saradnji u sferi ekonomije, trgovine, energetike i obrazovanja.\nPoslednji sastanak ove komisije bio je održan u novembru 2017. godine u Sočiju.\ndiplomatski izvor, poseta, saradnja, Nikolas Maduro, Venecuela


Web stranica Vlade TK - Podrška obilježavanju 60. godišnjice Srednje muzičke škole u Tuzli\nObilježavanje jubileja, 60. godišnjice rada Srednje Muzičke škole u Tuzli, koja odnedavno nosi ime uvaženog profesora Čestimira Dušeka, bila je tema današnjeg sastanka premijera TK Bege Gutića i ministra obrazovanja, nauke, kulture i sporta Zlatana Muratovića sa direktoricom Škole Zrinkom Andrejaš.\n„Za ovogodišnje obilježavanje godišnjice rada Škola je osmislila bogat muzičko scenski program. Osim koncerata naših učenika, po prvi puta nakon 1982. Godine, ove godine planiramo upriličiti i našim građanima podariti koncert profesora Srednje muzičke škole „Čestimir Dušek" u Tuzli, a u okviru cjelokupne manifestacije očekujemo i učešće Muzičke akademije, naših sadašnjih učenika i učenika koji su nakon završene naše škole danas studenti Akademije" kazala je direktorica Andrejaš.\n„Cijenimo značaj i ulogu Srednje muzičke škole u Tuzli, te neprocjenjivi doprinos koji ona daje obrazovnom sistemu Tuzlanskog kantona. S tim u vezi, a uzimajući u obzir i značaj same manifestacije obilježavanja jubileja 60 godina rada i djelovanja, obim i visok stepen kvaliteta ove svečanosti , Vlada Tuzlanskog kantona će finansijski, ali i na druge načine podržati njeno održavanje. Time želimo dodatno skrenuti pažnju na značaj ove srednjoškolske ustanove u našem kantonu koja je razvila toliko muzičkih talenata i svima nama podarila eminentnih muzičkih imena", rekao je premijer Gutić.


Poslovno carstvo - Blic Online\nSUROVA BOGATA NASLEDNICA Ivanka Tramp ima jednu MRAČNU TAJNU\nGovoreći o Ivanki Tramp mediji ne propuštaju da naglase da prva ćerka nije samo bogata naslednica, već i jedini član porodice koji je uspeo da izgradi sopstveno poslovno carstvo. Sudeći prema izveštajima inspekcije koja je kontrolisala rad jedne od kompanija u lancu proizvodnje modnog brenda sa njenim imenom, Ivanka je neke stvari prećutala javnosti.\nPosle smrti Butorovića: Traži se novi šef za FK Vojvodina i poslovno carstvo\nBiznismen i vlasnik FK Vojvodina Ratko Butorović preminuo je u subotu pre podne prirodnom smrću u apartmanu hotela „Park“, potvrdili su rezultati obdukcije. Komemorativna sednica održana je danas, a sahrana je u sredu, u 16 sati, u Kočanima kod rodnog Nikšića, saopštio je FK Vojvodina. Odgovor na pitanje ko će postati šef njegove poslovne i sportske imperije - svi izbegavaju.


Miroslav Milić pred okršaj sa Zlatiborom: Želimo ponovo da osvojimo KLS, svaka pobeda je zlata vredna - Košarkaški klub Borac - Čačak\nEkipa Borca ušla je u neuobičajeni ritam igranja utakmica na tri dana. Naravno, mnogi će se zapitati šta je tu čudno, to je realnost za Čačane čitave sezone, kao i nekoliko prethodnih. E, pa, odstupanje od ustaljene prakse je to što se mečevi igraju samo u okviru KLS – a, ali ne i ABA 2 lige, gde trenutno vlada pauza.\nŠto se tiče domaćeg takmičenja, tim Marka Marinovića nedavno je imao priliku da u Starim Banovcima igra duel protiv Dunava. Uprkos očekivanjima, domaćin je pružio snažan otpor nadmoćnijem rivalu, tako da je do samog kraja vladala velika neizvesnost. Ipak, iskustvo i kvalitet igrača Borca bili su presudni, pa su se Čačani kući vratili sa nova dva boda.\nMeđutim, vremena za odmor nema previše, jer već u ponedeljak u Čačak dolazi Zlatibor. Reč je o uvek neugodnoj ekipi, naročito kada igra sa timom iz grada na Moravi. Poslednjih godina Borac i Zlatibor vode velike KLS bitke, tako da nema sumnje da će i ovog puta biti slična, ako ne i ista situacija.\nMiroslav Milić, član stručnog štaba u Borcu, prozborio je nekoliko reči o narednom protivniku.\n,,U goste nam dolazi Zlatibor, ekipa koja je pred početak tekuće sezone imala velike ambicije. Ipak, u poslednjih nekoliko kola počela je polako da posustaje. Moram da primetim da tim iz Čajetine ne igra na prepoznatljivom nivou. Bez obzira na to, predstavlja uvek nezgodnog rivala, tako da moramo biti veoma obazrivi“, izjavio je Milić.\nOn napominje da ekipa nema previše prostora za odmor, jer se utakmice smenjuju kao na traci.\n,,Krenuo je period u kojem ćemo igrati KLS mečeve na tri dana. Iako je pauza u ABA 2 ligi, nema puno vremena za odmor, ali šta je tu je. Nedavno smo igrali protiv Dunava jedan veoma zahtevan meč, u kome smo, uprkos dobrom otporu rivala, uspeli da slavimo. Sada sledi duel koji ćemo igrati pred domaćim navijačima, što nam zaista godi“, dodao je Milić.\nPomoćnik trenera Marinovića je mišljenja da je meč sa Zlatiborom prava prilika da pojedinci dobiju veću šansu nego što je to do sada bio slučaj.\n,,Želja nam je da odmorimo nosioce igre što je više moguće, a da pružimo šansu igračima koji do sada istu nisu previše dobijali, kako bi i oni pokazali šta znaju i koliko mogu. Bitno je da svi košarkaši budu u dobrom takmičarskom ritmu, jer nam je to potrebno za nastavak sezone“, zastao je Milić, a zatim posebno naglasio:\n,,Protiv Zlatibora idemo na pobedu. Želimo da ponovo osvojimo KLS ligu, pa je zbog toga svaka pobeda zlata vredna“, završio je svoje izlaganje Miroslav Milić.\nMatija Popović, krilni igrač tima iz Čačka, veruje da je pred njegovom ekipom silan izazov.\n,,Očekuje nas teška utakmica, u to nema sumnje. Zlatibor je iskusan tim i dobar protivnik, koji je u dosadašnjem delu sezone zabeležio solidne rezultate. Zbog toga se spremamo vrlo temeljno, maksimalno smo motivisani da sačuvamo domaći teren. Podsetiću sve ljubitelje košarke, mi u tekućoj sezoni nismo zabeležili poraz u dvorani kraj Morave, a želimo da tako i ostane”, rekao je Popović, naročito naglasivši:\n,,Utakmica protiv Zlatibora predstavlja sjajnu uvertiru za ono što nas očekuje narednog petka, a to je utakmica Kupa Radivoja Koraća protiv Partizana, što je ogroman izazov za naš tim”, istakao je košarkaš Borca.\nZbog svega navedenog, Popović je pozvao sugrađane u pomoć.\n,,Voleo bih da dvorana bude puna na utakmici protiv Zlatibora. Često smo naglašavali, ali ponoviću opet, jedan od naših glavnih aduta jeste sjajna publika. Nadam se da će atmosfera biti na zavidnom nivou, pa da zajedničkim snagama upišemo novi trijumf”, zaključio je Matija Popović\nBorac,dvorana Borca,KLS,Marko Marinović,Matija Popović,Miroslav Milić,Zlatibor


U MUP ne postoje radna mesta sa povećanim rizikom?! – Sindikat srpske policije\nNaslovna /Obaveštenja/U MUP ne postoje radna mesta sa povećanim rizikom?!\nPosebnim kolektivnim ugovorom za policijske službenike koji je 14.02.2015. godine potpisan od strane ministara Unutrašnjih poslova Nebojše Stefanovića i predstavnika Nezavisnog sindikata policije Velimira Lukića, regulisano je da se “Dužina godišnjeg odmora policijskog službenika utvrđuje tako što se minimum od 20 radnih dana uvećava prema određenim kriterijumima”. Tako po osnovu uslova rada: – za rad na radnim mestima policijskih poslova sa povećanim rizikom – osnovica od 20 dana se povećava za tri radna dana.\nS obzirom da nas poslodavac nije obavestio koja su to radna mesta sa povećanim rizikom, na osnovu člana 15. st. 1. Zakona o slobodnom pristupu informacijama od javnog značaja („Službeni glasnik RS“, br. 120/04, 54/07, 104/09 i 36/10), od Kabineta ministra zatražili smo odgovor na pitanje:\n“Molim Vas da za potrebe Sindikata srpske policije dostavite informacije (važeći pravni dokument) iz kojih se mogu videti koja su to radna mesta u Ministarstvu unutrašnjih poslova Republike Srbije za policijske poslove koji su kategorisani sa „povećanim rizikom“. “\nOdgovor je bio očekivan, da takva radna mesta ne postoje s obzirom da Ministarstvo unutrašnjih poslova ne poseduje Akt o proceni rizika.\nDakle, po odgovoru “Ministarstvo unutrašnjih poslova ne poseduje dokument u kome je sadržana tražena informacija.”\nOvaj odgovor nedvosmisleno znači da svaki policijski službenik koji je računao na dodatna tri radna dana godišnjeg odmora, na te dane ne treba da računa jer ne radi posao sa povećanim rizikom, s obzirom da takvih radnih mesta nema!\nO ovoj činjenici koju smo izneli možemo govoriti i iz pozicije bezbedonosnosti, o tome da li je normalno da u Ministarstvu unutrašnjih poslova ne postoje radna mesta sa povećanim rizikom i da li država i naš poslodavac zaista smatraju da u našem radu nema nikakvog rizika, ali to je neka druga mnogo ozbiljnija tema.\nU ovom tekstu, želeli smo samo da vas upoznamo o tome kako je Nezavisni sindikat policije i poslodavac brinuo o teome da vam obezbedi dodatne dane godišnjeg odmora koje nećete moći da koristite. Manipulativno i neozbiljno zar ne!?